text:
Kurupuk
Kurupuk (Ind. kerupuk; Ing. crackers) nyaéta salah sahiji jenis kadaharan jajanan (snacks). Najan kitu, di sababaraha wewengkon, utamana di Tatar Sunda, kurupuk biasa dijadikeun batur dahar, boh dahar sangu atawa dahareun "beurat" séjénna (hucap, baso, loték, jrrd.).
Bahan dasar kurupuk biasana sabangsaning tipung nu diadon jeung cai tur bungbu atawa rasa nu dipikahayang nepi ka dalit, diseupan, tuluy ditiiskeun. Bahan satengah jadi ieu tuluy dipotongan atawa dicitak sakumaha bentuk nu dipikahayang (buleud, rungga-renggi, atawa kotak), digaringkeun pikeun engkéna digoréng maké lisah kalapa atawa disangray.
Rupa-rupa kurupuk[édit | sunting sumber]
Sababaraha jenis kurupuk nu loma aya di Tatar Sunda di antarana:
- Kurupuk aci: kurupuk pangkawentarna di Tatar Sunda alias kurupuk standar kulantaran murah. Dijieun tina aci sampeu. Biasana bentukna buleud jeung warnana bisa macem-macem sanajan warna panglomana mah bodas. Ieu kurupuk teu pati kuat dina rasa, meureun kulantaran cara nyieunna nu teu ngagunakeun bungbu.
- Kurupuk kulit (rambak, dorokdok): Kurupuk nu loba dijual di wewengkon Cirebon-Indramayu, dijieun tina kulit sapi. Rasana gurih deukeut ka asin tur boga ciri has sok léngkét na létah bari jeung méré "sensasi" tingbeletok. Puseur industrina aya ogé di Garut.
- Kurupuk malarat/mlarat: Kurupuk ieu ogé loba dijual di wewengkon Cirebon jeung salah sahiji oleh-oleh dahareun nelah ti Cirebon. Sawatara jelema nyebutkeun yen ngaran kurupuk Mlarat teh diturunkeun ti na kecap "malarat" (melarat; B. Indonesia) nu artina sangsara ku dunya. Bisa jadi ieu teh dihubungkeun ku cara nyieunna nu henteu digoreng ku lisah atawa peletik tapi disangray make keusik panas. Bahan dasar kurupuk ieu sarua jeung kurupuk sejen nyaeta aci. Nu ngabedakeun krupuk ieu dina ngasakeunna nu henteu digoreng make minyak tapi disangray dina keusik panas. Biasana bungbu karek dibalurkeun sabada kurupuk asak. Warna nu loma beureum, bodas, jeung konéng. Di daerah asalna, sabungkus kurupuk mlarat diregaan 3.000-3.500 rupiah.
- Kurupuk bondon: warnana beuruem lada tapi kacida nikmatna.
- Kurupuk hurang: dijieun make bahan dasar hurang
- Kurupuk jéngkol: dijieun make bahan dasar jengkol
- Kurupuk géndar: dijieun make bahan dasar gendar
- Kurupuk solondok: dijieun tina bahan dasar sampeu, rasana aya nu asin semu amis, aya nu lada. Séntra produksina loba di daérah Kabupatén Magelang, ari nu ngicalna mah di Bandung ogé seueur.
Kurupuk lianna[édit | sunting sumber]
Sababaraha kadaharan ieu bisa digolongkeun kana golongan kurupuk, sok sanajan sabagean di antarana kadang-kadang disebut kiripik atawa cukup diistilahkeun gogoréngan.
- Kurupuk gadung: didamel tina gadung
- Saroja:
- Kurupuk jaat: dijieun tina jaat
- Ér'o (Rangginang oyég):
- Kurupuk oyék:
- Opak:Didamel tina béas ketan
- Kicimpring (di sababaraha wewengkon diseut ogé béca):didamel tina sampeu
- Rangginang (raginang, ranginang): didamel tina béas ketan.
- Kurupuk édun: kurupuk beureum jeung lada kabeuki barudak sakola
- Kurupuk rorombéheun: rupana bareulah jiga dampal suku nu rorombeheun, tapi nikmatna kacida luar biasa.
- Rémpéyék (atawa "goréng kacang"): dijieun tina tipung beas nu diabrukan suuk atawa kacang kadelé tuluy digoreng.
- Emping, tina tangkil, kadang-kadang aya oge tina sampeu
Sumber[édit | sunting sumber]
- Paguneman Kusnét di milis urangsunda@yahoogroups.com


c: text/html

text:
Srikandi
Srikandi (Sansakerta: शिकण्ढी; Śikhaṇḍī) nyaéta salah saurang anak Raja Drupada jeung Déwi Gandawati ti Karajaan Pancala anu mecenghul dina wiracarita Mahabarata. Manéhna mangrupa panitisan Déwi Amba anu tiwas alatan panah Bisma. Dina buku Mahabarata manéhna dicaritakeun lahir sabagé wanoja, tapi diasuh jiga lalaki, atawa kadangkala boga bagapurusa netral (waria). Dina vérsi pawayangan Sunda jeung Jawa lumangsung hal anu ampir sarua, tapi dina pawayangan Sunda jeung Jawa mah dicaritakeun yén manéhna lakirabi jeung Arjuna sarta hal ieu mangrupa béda anu pohara jauh lamun dibandingkeun jeung carita Mahabarata vérsi India.
Daptar eusi
Harti ngaran[édit | sunting sumber]
Dina basa Sansakerta, Srikandi diejah Śikhaṇḍin, wangun feminimnya nyaéta Śikhaṇḍinī. Sacara harfiah, kecap Śikhandin atawa Śikhandini hartina "ngabogaan rarawis" atawa "anu ngabogaan jambul".
Srikandi dina Mahabarata[édit | sunting sumber]
Dina kahirupan saméméhna, Srikandi lahir sabagé wanoja nu ngaranna Amba, anu ditampik ku Bisma pikeun lakirabi. Alatan ngarasa kahina sarta hayang ngabales dendam, Amba ngadoa sangkan jadi cukang lantaran patina Bisma. Kahayangna katedunan mangsa Amba nitis ka Srikandi.
Dina waktu lahir, bapana ngasuh Srikandi jiga ka budak lalaki. Mangkana Srikandi hirup kawas lalaki, diajar élmu perang sarta satuluyna ngawin wanoja. Dina peuting munggaran lakirabi, pamajikanana ngahina dirina sanggeus nyaho hal anu sabenerna. Sanggeus mikiran cara maéhan manéh, Srikandi kabur ti Pancala, tapi disalametkeun ku saurang Yaksa anu satuluyna nukurkeun bagapurusana ka Srikandi. Srikandi balik sabagé lalaki sarta hirup bagja babarengan jeung pamajikanana sarta ngabogaan anak. Sanggeus pupus, bagapurusana dipulangkeun deui ka Yaksa.
Perang di Kurusétra[édit | sunting sumber]
Waktu perang di Kurusétra, Bisma sadar yén Srikandi nyaéta titisan Amba, sarta alatan manéhna henteu hayang narajang "saurang wanoja", manéhna ngaragragkeun pakarangna. Nyaho yén Bisma baris laku kitu ka Srikandi, Arjuna nyumput di tukangeun Srikandi sarta narajang Bisma ku panahna. Mangka ti éta, ngan ku bantuan Srikandi, Arjuna bisa ngelehkeun Bisma. Ahirna Srikandi ditelasan pati ku Aswatama dina poé ke-18 Baratayuda.
Srikandi dina Pawayangan Sunda jeung Jawa[édit | sunting sumber]
Srikandi lahir alatan kahayang kadua kolotna, nyaéta Prabu Drupada jeung Déwi Gandawati, hayangeun boga anak nu lahir kalawan normal. Dua lanceukna, Déwi Drupadi sarta Dréstajumena, dilahirkan ngaliwatan pamujaan. Drupadi dilahirkan tina seuneu pamujaan, samentara haseup seuneu éta ngajanggélék jadi Dréstajumena.
Déwi Srikandi pohara resep kana olah kaprajuritan sarta mahér dina ngagunakeun pakarang panah. Kapinterna kasebut dipibandana sabot manéhna guguru ka Arjuna, anu satuluyna jadi salakina. Dina lakirabi kasebut manéhna henteu boga anak.
Déwi Srikandi jadi conto pikeun prajurit wanoja. Manéhna jadi pananggung jawab kasalametan sarta kaamanan kasatrian Madukara jeung sagala eusina. Dina perang Baratayuda, Déwi Srikandi maju jadi sénapati perang Pandawa ngagantikeun Resi Séta, satria Wirata anu geus gugur dina nyanghareupan Bisma, sénapati agung balatentara Kurawa. Kalayan ngagunakeun panah, Déwi Srikandi bisa niwaskeun Bisma, luyu jeung supata Déwi Amba, puteri Prabu Darmahambara, raja nagara Giyantipura, anu teu kahaja tiwas ku Bisma.
Dina ahir riwayatna, Déwi Srikandi dicaritakeun tiwas ditelasan pati ku Aswatama anu nyulusup ka keraton Astinapura sanggeus lekasanana perang Baratayuda.

robotstxt: allowed

filter: keep


text:
NGISTRÉNAN PANATA CALAGARA
KANDAGA SUNDA
PANATA CALAGARA “KANDAGA SUNDA”
Puun: Ki H. Iwan Natapradja (Ciwidey)
Wakil Puun : Ki Sam Askari Soemadipradja (Bandung)
Ki Priana Wirasaputra (Bandung)
Réngréngan Ahli: Ki H. R. Endang Rasyid (Bekasi)
Ki R.Syafrial Wiraatmadja (Sumedang)
Ki Yaya Hudaya (Tasikmalaya)
Ki Juha Suwita (Paguyuban Pakusarakan - Tasikmalaya)
Ki Asep Yudi Hidayat (Pupuhu Sumedang Larang)
BALÉ RANCAGÉ / Sekretariat
Pupuhu: Ki Lucky Bahtiar - (Cilegon)
Pamong : 1. Nyi Dewi Apriani - (Kuningan)
2. Nyi Yunita Istianawati - (Bogor)
3. Ki Apip Purnama Hadi - (Cirebon)
CALAGARA
----------------
Runtuyanana:
* PUPUHU = ngaluluguan Mandala (Departemen)
* PAMONG = ngaluluguan widang garapan dina éta Mandala
---------------
I. MANDALA BASA & SASTRA
Ngarumuskeun kumaha sangkan Basa Sunda ti taun 2014 janten Wajib kanggo sakola-sakola di Tatar Sunda
-
Pupuhu: Ki Cecep R. Rusdaya, (Pembina MGMP. Basa Sunda Garut)
Pamong: 1. Ki Budi Rahayu Tamsyah (Purwakarta)
2. Ki Muhammad Tahya. (Subang)
II. MANDALA SENI - BUDAYA
Ngarumuskeun kumaha sangkan Budaya Sunda "ngabudaya deui" di urang Sunda, Ki Sunda reueus kana budayana.
Pupuhu : Ki Mamat Supriatna (Bandung)
Pamong : 1. Ki Asep Sulaeman (Bandung)
2. Ki Dedi Ruspendi - Pawayangan - (Ujung Berung)
3. Ki Rachmat Herawan - Karawitan - (Bandung)
4. Ambu Risyani - Ibing/Tari (Bandung)
5. Ki Moch. Hasan Shodiq A, - Penca (Bandung)
6. Ki Azis Asy'arie - Penca (Cianjur)
III. MANDALA SAJARAH
Nalungtik, ngumpulkeun, nyebarkeun, ngawanohkan rupi-rupi seratan Sajarah Sunda
Pupuhu: Ki Aan Merdeka Permana (Bandung)
Pamong: Richadiana Kartakusuma (Bandung)
Pamong: Ki Yudhi S Suradimadja - (Jakarta)
Pamong: Ki Enang Rokayat Asura - (Cilegon)
IV. MANDALA ATIKAN & AWEUHAN
Ngarumuskeun perkawis Atikan sareng Aweuhan keur Ki Sunda, sing jadi pinter, ngahontal siloka "nyakola" - utaminia kumaha ngatik nonoman Sunda supados keresa nyarios basa Sunda sareng pangaweruh umum, supados teu kakantun ku batur.
Pupuhu: Ki Idwan Kartiwan (Garut)
Pamong: 1. Ki Agus S. Hidayat (Cimahi)
2. Ambu Mieke Gembirasari (Bandung)
3. Ki Juli Kartawinata (Sumedang)
V. MANDALA AGEMAN
Gawé bareng sareng kempelan sanésna ngadakwahkeun ageman urang Sunda (Islam) areng nyaluyukeun, miroséa, mulasara adat tradisi sareg agama utamina keur nonoman Sunda nu bakal jadi ahli waris urang.
Pupuhu: Ki H. Agung Gumilar (Bandung)
Pamong: 1. Ki Ace Najmudin (Bandung
2. H. Sukradarma Achmad (Bandung)
VI. MANDALA RAHARJA
Ngarumuskeun kumaha ngaronjatkeun kahirupan ki Sunda dina widang dagang jeung usaha atanapi pakasaban sanésna.
Pupuhu: Ki Uu Gunawan - (Jakarta)
Pamong: Ki Amir Sutrisna (Tasikmalaya)
VII.MANDALA PANALUNGTIKAN & KAMEKARAN
Widang nalungtik (research) sareng kamekaran hal-ihwal budaya Sunda, udaganana kedah tiasa ngarumuskeun kumaha carana mirosea sare mulasara budaya Sunda ka payunna.
Pupuhu: Ki Denmas Mantri (Jakarta)
Pamong: 1. Ambu Een Herdiani - (Bandung)
VIII. MANDALA PATALI-ASIH
Widang hubungan masyarakat, silaturahmi sareng ngokolakeun wawakil KS (Duta Budaya KS), anu ngupayakaeun, ngabéwarakeun progam gawé KS ka sakuliah dunya.
Pupuhu: Ki Ida Rukmana Rk. (Bandung)
Pamong/Duta Budaya
Kabuyutan Bogor: Ki Dadang Padmadiredja
Kabuyutan Bandung: Nyi Mulyani Amalia
Kabuyutan Sukabumi: Ki Mamat Kandawibawa
Kabuyutan Cianjur: Ki Aris Muhamad Hasan
Kabuyutan Bandung: Ki Asep Suparman
Kabuyutan Subang: Ki Okky Heryawan
Kabuyutan Cianjur Kidu : Ki H. Mulyana
Kabuyutan Bontang (Kaltim): Ki Tatang Sutardi
Kabuyutan Karawang: Ki Herman Elfauzan
Kabuyutan Serang: Ki Deddy S. Martapradja


text:
Dayeuh Depok, nyaéta hiji dayeuh di Propinsi Jawa Kulon, Indonésia. Dayeuh ieu perenahna pas di kidul Jakarta, nyaéta antaraJakarta-bogor. Kecap Depok sorangan asalna ti kecap dina basa Sunda anu hartosna pertapaan atawa tempat bertapa. Tapi, ayaogé anu ngomong yén kecap Depok mangrupa hiji akronim ti De Eerste Protestants Onderdaan Kerk anu hartina nyaéta GerejaKristen Rahayat Kahiji. [1].Depok baheula nyaéta dayeuh kacamatan dina wewengkon Kabupatén Bogor, anu saterusna meunang status dayeuh administratifdina warsih 1982. Saprak 20 April 1999, Depok ditetepkeun jadi kotamadya (ayeuna: dayeuh) anu terpisah ti Kabupatén Bogor.Dayeuh Depok diwangun luhur 11 kacamatan, anu dibagi jadi 63 kalurahan.Depok mangrupa dayeuh penyangga Jakarta. Sabot jadi dayeuh administratif dina warsih 1982, nu nyicinganana ngan 240.000 jiwa,sarta sabot jadi kotamadya dina warsih 1999 nu nyicinganana 1,2 juta jiwa. Universitas Indonésia (kajaba Fakultas Kedokteran sartaKedokteran Huntu) aya di wewengkon Dayeuh Depok.
Kabentukna Kacamatan DepokBerawal dina ahir abad ka 17 saurang saudagar Walanda, eks VOC, ngaranna Cornelis Chastelein (1657-1714) meuli taneuh diDepok salega 12,44 km pasagi (ngan 6,2% ti lega dayeuh Depok ayeuna anu legana 200,29 km pasagi) atawa kurang ti 4 kali legakampus UI Depok. Jeung harga 700 ringgit, sarta status taneuh éta téh taneuh partikelir atawa leupas ti kakawasaan HindiaWalanda. Cornelis Chastelein jadi tuan taneuh, anu saterusna ngajadikeun Depok ngabogaan pamaréntahan sorangan, ucul tipangaruh sarta campur leungeun ti luar. Wewengkon otonomi Chastelein ieu dipikawanoh jeung sebutan Het Gemeente Bestuur van Het Particuliere Land Depok. Dina jaman kamerdikaan Depok ieu jadi hiji kacamatan anu aya di lingkungan Kewedanaan (PembantuBupati) wewengkon Parung Kabupatén Bogor.Depok dimimitian ti hiji Kacamatan anu aya di lingkungan Kewedanaan (Pembantu Bupati) wewengkon Parung Kabupatén Bogor,saterusna dina warsih 1976 padumukan mimitian diwangun boh ku Perum Perumnas boh pengembang anu saterusna dituturkeunkalayan diwangunna kampus Universitas Indonésia (UI), sarta ngaronjatna perdagangan sarta Jasa anu beuki pesat ku kitunadiperlukeun kecepatan pangladén.Dina warsih 1981 Pamaréntah nyieun Dayeuh Administratif Depok dumasar Aturan Pamaréntah Nomer 43 warsih 1981 anuperesmiannya dina tanggal 18 Maret 1982 ku Menteri jero nagara (H. Amir Machmud) anu diwangun ti 3 (tilu) Kacamatan sarta 17 (tujuh belas) Désa, nyaéta:Kacamatan Pancoran Mas, diwangun ti 6 (genep) Désa, nyaéta Désa Depok, Désa Depok Jaya, Désa Pancoram Mas, DésaMampang, Désa Rangkapan Jaya, Désa Rangkapan Jaya Anyar.Kacamatan Beji, diwangun ti 5 (lima) Désa, nyaéta: Désa Beji, Désa Kemiri Beungeut, Désa Pondok Cina, Désa Taneuh Anyar,Désa Aseupan.Kacamatan Sukmajaya, diwangun ti 6 (genep) Désa, nyaéta: Désa Mekarjaya, Désa Sukma Jaya, Désa Sukamaju, Désa Cisalak,Désa Kalibaru, Désa Kalimulya.Salila waktu 17 warsih Dayeuh Administratif Depok ngembang pesat alus diwidang Pamaréntahan, Pangwangunan sartaKamasarakatan. Hususna widang Pamaréntahan kabéh Désa baganti jadi Kalurahan sarta ayana pemekaran Kalurahan, ku kitunadina pamustunganana Depok diwangun ti 3 (Kacamatan) sarta 23 (dua puluh tilu) Kalurahan, nyaéta:Kacamatan Pancoran Mas, diwangun ti 6 (genep) Kalurahan, nyaéta: Kalurahan Depok, Kalurahan Depok Jaya, Kalurahan Pancoran Mas, Kelurahjn Rangkapan Jaya, Kalurahan Rangkapan Jaya Anyar.Kacamatan Beji diwangun ti (genep) Kalurahan, nyaéta: Kalurahan Beji, Kalurahan Beji Wétan, Kelurah Pondok Cina, KalurahanKemirimuka, Kalurahan Aseupan, Kalurahan Taneuh Anyar.Kacamatan Sukmajaya, diwangun ti 11 (sabelas) Kalurahan, nyaéta: Kalurahan Sukmajaya, Kalurahan Resep Maju,. KalurahanMekarjaya, Kalurahan Langgeng Jaya, Kalurahan Baktijaya, Kalurahan Cisalak, Kalurahan Kalibaru, Kalurahan Kalimulya, KalurahanKali Jaya, Kalurahan Cilodong, Kalurahan Jati Mulya, Kalurahan Tirta Jaya.


text:
Medal Perda (Peraturan Daérah) ngeunaan ngeunaan prak-prakan maké, miara, sarta ngamekarkeun basa, sastra, jeung aksara Sunda mangrupa salah sahiji wangun tanggung jawab pulitik kana basa Sunda pikeun dilaksanakeun kawalan daria, keur ngajaga basa Sunda sangkan ulah tilem atawa pareum di lemburna sorangan. Éta hal ditétélakeun ku anggota Pansus 3 DPRD Kota Bandung, Drs Tatang Suratis, ka Manglé, sawatara waktu nu kaliwat di kantorna.
“Dugi ka danget ayeuna éta Perda téh ukur réngkolna wungkul, teu acan patos seueur dilaksanakeun. Masih kénéh seueur masarakat, utamana mah kaom inteléktual jeung pulitisi, dina gunemcaturna nganggo basa deungeun anu teu kaharti ku rayat leutik. Sok sanaos seueur nu nyarios yén éta téh pangaruh tina globalisasi, tapi saéna mah ulah dugi ka jati kasilih ku junta. Margi basa téh cicireun bangsa, leungit basana leungit ogé bangsana. Ku margi kitu, dipiharep sakumna masarakat ngiring aub ngamumulé sarta ngamekarkeun basa Sunda,” ceuk Tatang Suratis.
Dumasar kana Perda No. 08 taun 2007 ngeunaan urusan Pamaréntah Kota Bandung jeung Perda No. 15 taun 2008 ngeunaan Penyelenggaraan Pendidikan, medalna Perda ngeunaan prak-prakan maké, ngamumulé, sarta ngamekarkeun basa, sastra, jeung aksara Sunda téh, di antarana kacatet netepkeun basa Sunda minangka basa resmi salian ti basa Indonésia. Kukituna, ceuk Tatang, réngréngan pamaréntah dina mancén tugas sapopoé kudu maké basa Sunda. Malah kiwari dina kagiatan diajar jeung ngajar sarta kagiatan pendidikan pormal jeung non pormal ogé remen maké basa Sunda.
“Pon kitu deui dina saban dinten rebo, kedah ngagunakeun basa sunda dina sagala kagiatan boh kagiatan pormal boh kagiatan non pormal. Ku hal sarupi kitu dipiharep basa Sunda dipikawanoh ku balaréa. Tapi dina prak-prakanana mah jarang pisan masarakat , pangpangna di lingkungan kantor, anu ngaanggo basa Sunda dina gunem caturna,” kitu ditandeskeun ku Tatang, nu jadi anggota déwan ti Fraksi Golkar.
Tatang ogé nétélakeun, butuh tarékah anu daria pikeun ningkatkeun kasadaran masarakat pikeun maké basa Sunda dina hirup kumbuh sapopoé. Ulah nepi ka urang Sunda teu boga tanggung jawab kana kamekaran basana sorangan, nu kadituna bakal ngabalukarkeun lunturna kanyaah ka lemah cai. Lamun basa nepi ka leungit, tangtu urang Sunda moal wawuh kana diri jeung jati dirina. Salian ti masarakat umum, anu pangpentingna mah bsa Sunda téh diterapkeun kana kagiatan diajar jeung ngajar di saban tingkatan pendidikan sarta satuan pendidikan, boh pormal boh non pormal, luyu jeung kabutuhan kurikulér muatan lokal. Éta hal mangrupa mata holang dina ngahirupkeun basa , sastra, jeung aksara Sunda,anu brasna masarakat Kota Bandung bisa maké basa sunda anu merenah.
Kamekaran kahirupan anu gancang pisan robahna mangaruhan kana aturan basa nu dipaké dina genemcatur sapopoé , kualitas basa nu kiwari dipaké kacida pisan nyirorotna. Padahal basa téh boga peran nu kacida pentingna, hususna pikeun prosés tranformasi cultural. Ku alatan kitu, tanpa basa manusa mustahil mampuh miara jeung ngamekarkeun kabudayaanana. Ngaliwatan basa manusa kacida kompeténna pikeun neruskeun ajén inajén budaya pikeun generasi anubakal datang. Ku medalna éta Perda dipiharep mampuh numuwuhkeun jadi diri kasundaan anu boga ciri silih asih, silih asah, jeung silih asuh dina beungkeutan kahirupan masarakat. Ogé mampuh ngaaktulisasikeun gagasan kréatip sarta ngabina niléy-niléy tradisi dina lingkup kasundaan anu dipatalikeun jeung kahirupan sapopoé.
Basa Sunda kaasup basa étnis anu pang gedéna di Indonésia ,tapi kanyataanana ayeuna geus méh jadi basa asing, utamana mah di wewengkon pakotaan. Padahal basa, sastra, jeung aksara Sunda téh mibanda ajén anu kacida luhungna dina kahirupan sosial jeung budaya minangka warisan ti karuhun,sarta ngawangun jati diri. Ku kituna, Kudu aya tarékah jeung léngkah-léngkah anu strategis pikeun nyalametkeun—lain ngan ukur ku pamaréntah tapi ku saban pihak—ngaga tur ngamekarkeun basa Sunda.
Sok sanajan aturan anu ngatur kahirupan basa Suda geus aya réngkolna dina Perda, ngawewegan prak-prakan ngalaksanakeunana mah horéng teu gampang. Éstu butuh kasadaran sakumna pihak, lantaran pasualan basa ti waktu ka waktu terus robah luyu jeung kabutuhan.***


text:
Walapiduha
ARI sugan téh ngaran sabangsaning ajaran aliran anyar nu dianggap nyasabkeun umat. Hanas geus geumpeur, sok sieun lembur téh ujug-ujug dijorag ku nu dijarubah tur kakoncara sahaok kadua gaplok. Mangkaning anu ngaluluguanna Bah Oding, kasebutna manten dukun pélét pangsohorna di tatar Warung Situ jeung Cangkudu. Tapi haté ngemplong sabada maluruh maksud tina pakumpulan “Walapiduha” anu diluluguan ku Bah Oding jeung Aki Musani.
Ngadegna pakumpulan “Walapiduha” téh mareng pisan jeung mimiti éarna World Cup alias piala dunya téa. Nurutkeun katerangan Aki Musani, “Walapiduha” diadegkeun dina raraga milu ngareuah-reuah piala dunya tur ngawadahan aspirasi sakur aki-aki di Warung Situ. Luyu jeung ngaranna, “Walapiduha” téh singgetan tina “Wadah Lalajo Piala Dunya Husus Aki-aki”.
Mémang rupa-rupa pisan kamonésan mapag piala dunya téh, nepi ka aki-aki cadu kudu tinggaleun ku barudak ngora. Ti mimiti pupuhu nepi ka anggotana husus aki-aki, teu hayangeun ngalibetkeun budak ngora, komo ABG mah. Ngahaja cenah, ceuk Bah Oding, ngarah “Walapiduha” henteu kakiruhan ku oknum-oknum anu sok tawuran, korupsi, kolusi, atawa neupotisme. Ari kagiatan “Walapiduha” téh henteu kurang, henteu leuwih, ukur lalajo bareng mangsana maén piala dunya. Aki Sarnapi anu teu resep lalajo maén bal ogé, milu ngagabung jeung éta pakumpulan. “Ari aki mah lain resep lalajo maén bal. Miluan sotéh pédah wé ngaran pakumpulanna: Walapiduha. Apan kieu-kieu ogé aki téh rajin solat duha, ngarah loba rejeki,”
Kakara ogé “Walapiduha” diresmikeun di Warung Situ, isukna Aki Idod ngaluluguan pikeun ngadegkeun “Walapiduha Perjuangan” di Cangkudu. Ari alesanna, “Walapiduha” anu diluluguan ku Bah Oding mah kurang démokratis tur dianggap henteu bisa ngawadahan aspirasi aki-aki Cangkudu. Sangkan ambahanna leuwih lega, Aki Idod ngarékrut aki-aki ti lembur tatangga, kayaning Gunung Puyuh, Cipada, malah nepi ka Cipameungpeuk sagala. Puguh baé aki-aki ti Warung Situ ogé loba anu ngagabung jeung “Walapiduha Perjuangan”.
Minangka kantor pusatna, Aki Idod kapaksa kudu ngajabel heula imah minantuna, Jang Adang. Mangkaning Jang Adang téh apan kakara saminggu dikawinkeun jeung anakna, Néng Tati téa. Kasebutna kakara kawin saminggu, keur meujeuhna ocon sosonoan panganténan. Tapi Aki Idod teu paduli kana urusan panganténan. “Perkara bulan madu mah bisa diisuk-pagétokeun deui. Anu leuwih penting mah piala dunya deuleu…! Piala dunya! Piraku bakal ngantepkeun Si Messi jeung Si Higuain. Mangkaning Si Messi mah tara bisa ngasupkeun lamun henteu dilalajoanan ku aki téh…” kitu ceuk Aki Idod, basa Néng Tati rada protés.
Atuh teu bisa baha deui. Jang Adang jeung Néng Tati kapaksa kudu sosonoan bari kuriak, nyayagikeun opieun keur sakur aki-aki anu lalajo maén bal. Ngaladénan aki-aki téa atuh, kurang-kurangna mah matak jangar. Komo deui Aki Samhari, anu geus teu anéh deui, keudeung-keudeung peledos, nyaho-nyaho bauna wéh ngahiliwir angin-anginan. Pokona lamun kurang kuat méntal mah sigana geus matak utah-uger. Ninggang ka nu keur panganténan, teu kaur rék “ngalalanyahan”, kateug deui, kateug deui, kagareuwahkeun ku nu sarusak bari tingjaregoh ngéhkéh batuk atawa sora brat-brét-brot anu patémbalan.
Dina kaayaan “Walapiduha” kabagi dua kubu, meunang sababaraha poé mah loba aki-aki anu ngarasa bingung. Kudu milih pakumpulan mana anu luyu jeung jiwa aki-aki. Mangkaning di unggal pakumpulan ogé diayakeun taruhan, tur disayagikeun susuguh sabangsaning bubuy hui, bubuy sampeu, seupan taleus, jeung sabangsana. Malah béjana di “Walapiduha” kubu Aki Idod mah dibibita ku bonus. Sing saha anu pangjétuna neguh skor, saumur hirup bakal dibébaskeun: ngala sampeu jeung ngala hui di kebon anu beulah girang. Teuing enya, teuing bohong. Nu écés mah da éta kebon téh apan keur disaeur, rék dijieun imah ku incuna. Sajabana ti éta, ceuk Aki Idod kénéh, sing saha anu pangcapétangna nyaritakeun perkara maén bal, bakal dibéré kalaluasaan pikeun numpak motor ojég anu minantuna kalayan gratis. Ninggang ka Aki Samhari anu saumur hirup tacan kungsi numpak motor, tangtu baé matak pikabitaeun. Aki Samhari mani geus riweuh ngabayangkeun kumaha éndahna numpak ojég, ngurilingan Warung Situ-Cangkudu dibarengan ku Nini Uti.
Bah Oding jeung Aki Musani ogé embung éléh. Awahing ku ngahéab ngadéngé rupaning bonus di kubu Aki Idod, harita kénéh Aki Musani susumbar, “Sok lah, Aki mah moal kapalang ngabélaan Si Kaka jeung Si Robinho. Lamun perelu, kop tah Si Nini dibikeun!” kituna téh bari némbong-némbong poto Nini Eros anu (béjana mah) ngahaja dipotrét di studio poto. Tivina anu mindeng leungit gambarna ogé, ayeuna mah geus dioméan. Najan kasebutna tivi hitam-putih, tapi ari gambarna mah da kaitung cékas kénéh. Najan ku aya wé gogodana téh. Rajeun alus gambarna, sorana ngadadak leungit. Nurutkeun Nini Eros mah, pangna euweuh soraan téh, lantaran tivina henteu maké rémot. Puguh baé ditémpas ku Aki Musani, ” Rémot mah euweuh patula-patalina jeung kualitas tivi! Anu nyababkeun tivi euweuh soraan mah, pédah kandang domba dipindahkeun ka beulah kidul.” Kitu pokna bari rada muncereng.
Mémang ari urusan tivi mah euweuh anu sahulueun pisan. Kaasup anu Aki Idod ogé, teuing kumaha mimitina, gambarna jol ngiles. Ari sorana mah atra tur streo sagala cenah mah. Kungsi dibongkar ku Jang Uyeh, minantu nu keur meujeuhna pupujieun téa. Tapi batan bener mah kalah beuki euweuh gambaran. Malah masangkeunana ogé, Jang Uyeh téh pohoeun-pohoeun acan. Da éta wé, barang dihurungkeun téh gambarna jadi tibalik. Sajongjongan mah lalajo tivi téh kapaksa kudu bari nonggéng, atawa tivina dibalikeun. Cacak lamun euweuh Jang Adul mah, boa moal kapuluk deui tivi anu Aki Idod téh.
Mangsa nyanghareupan pertandingan kasawelasan Brazil ngalawan Koréa Utara, dua pakumpulan aki-aki, geus mimiti silih lédék, lantaran geus sapuk taruhan. Teu pira taruhanna ogé ukur taruhan dikangkalung tali rapia nu gagantélna urut kaléng susu. Sing saha nu éléh taruhan, wayahna kudu make kongkorong éta. Kubu Aki Musani mah écés pisan nyepeng Brazil, da puguh pamaén favorit Nini Eros téh Kaka jeung Robinho. Majarkeun téh lamun ningali beungeut Kaka, sok inget ka jaman Aki Musani keur ngora. “Tah, baheula mah Si Aki téh mirip pisan jeung Si Kaka… Tapi teuing kumaha mimitina beuki dieu téh asa leuwih deukeut ka Si Éto’o…” pokna Nini Eros.
Kubu Aki Idod kapaksa kudu nyepeng Koréa Utara, sanajan anu dijagokeunna mah Argéntina. “Keun baé, da anak aki jadi TKI di Koréa. Jadi, urang ngadukung Koréa wé! Boh Koréa Selatan atawa Koréa Utara, urang dukung ku urang saréréa…” kitu ceuk Aki Idod. Nurutkeun pamajikanana, basa manéhna lalajo Koréa Selatan ngalawan Kamérun, anakna téh kasorot kaméra. Kaciri wé cenah cudag-cideugna. Lalajona ogé gigireun pisan pelatih Koréa Selatan, mamaké kaos Persib. Teuing enya, teuing ukur titingalian Nini Sarmi’ah wungkul. Tapi piraku ari ngabohong mah, da harita téh Nini Sarmi’ah nepi ka adug lajer. Tivina ogé sakilat dipangku, tuluy dibalangkeun kana kasur. Tah, sigana ti harita pisan pangna tivi Aki Idod jadi euweuh gambaran téh.
Basa pertandingan geus dimimitian, Aki Idod teu burung rada paciweuh, da tivina euweuh gambaran téa. Pikeun ngakalanana, Aki Samhari kapaksa kudu nanggap Nini Sarmi’ah, ngigel hareupeun tivi. Batan euweuh tingalieunna pisan. Aki-aki ukur ngabandungan réporterna anu ngagunakeun basa deungeun. Najan basana teu kaharti, tapi tetep wé surak mani ayeuh-ayeuhan. Minangka patokanna, lamun kadéngé reporter nyebut “gol”, hartina éta téh asup. Anu kapapancénan nyatetkeun skor téh nyaéta Aki Ikin. Pokona mah saban ngadéngé reporter paciweuh jeung nyebut “gol”, langsung wé dicatet.
Beda deui jeung di imah Aki Musani, anu tivina euweuh soraan. Teu pati bingung teuing éta mah. Kabeneran Bah Oding rada pangalaman dina widang pidato, kakoncara tukang pidato seserahan pangantén. Nya, langsung wé Bah Oding kapilih jadi réporterna. Saméméhna, Aki Musani biantara heula, sabangsaning sambutan mapag pertandingan Brazil jeung Koréa Utara. Teu kaliwat, nanggap heula Bah Suhadma, anu ngadadarkeun prédiksi pertandingan.
Maén bal geus dimimitian. Bah Oding buru-buru nyepeng mik, manco kana tivi bari ngaréporteran. Puguh baé rada ngacaprukna mah. Pangpangna palebah nyebutan ngaran pamaén. Moal enya maké jeung nyebutan ngaran Gonzales, Atép, jeung Éka Ramdani. Nurutkeun Bah Oding, Éka Ramdani pisan anu geus ngajebol gawang Koréa Utara téh. “Hidup Éka Ramdani…! Hidup Brazil…!!!” sakur aki-aki sarurak.
Réngsé pertandingan, nurutkeun catetan Aki Ikin di kubu Aki Idod, skor ahir téh 37-0, Koréa Utara nu meunang. Puguh baé saréréa ngarasa bungah, sarta langsung tatahar pikeun ngajorag kubu Aki Musani. Demi di kubu Aki Musani mah, skor ahir téh 1-0, Brazil anu meunangna cenah, kalayan gulna ditémbak ku Éka Ramdani. Geus puguh kitu mah, aki-aki ti kubu Aki Musani ogé langsung ngabring rék nagih ladang taruhan ka imah Aki Idod.
Dua kubu aki-aki amprok di satengahing jalan. Reg, saréréa eureun. Tuluy silih pencrong.
“Hayoh geura paké kangkalungna! Sugema pisan nepi ka 37-0 éléhna ogé!” ceuk Aki Idod.
“Kumaha? 37-0? Sugan rieut aki-aki téh! Sidik 1-0, éléh tah Koréa Utara! Sok buru, geura paké kangkalungna!” témbal Aki Musani.
“Har… 1-0 timana horéng? Sidik 37-0!” pokna Aki Idod.
Dua kubu aki-aki hog-hag silih sémpas, marebutkeun skor ahir. Malah beuki lila, mingkin ragot paréa-réa omong. Dina kaayaan kitu, Hansip Adul jeung Cép Dadan kabeneran ngalalar ka lebah dinya.
“Aya naon ieu téh? Naha bet siga nu paraséa?” Tanya Cép Dadan.
“Geus antep, ulah sok pipiluaeun kana urusan kolot. Hayu, bisi kaburu maén! Pokona uing nyekel Brazil nya…” ceuk Hansip Adul bari ngajéwang pigeulang leungeun Cép Dadan.
Sakedapan sakur aki-aki ngahuleng. Jep, simpé. Rét ka Hansip Adul, bari pok nanya, “Rék lalajo naon silaing téh, Adul?” Tanya Aki Musani.
“Badé nongton maén bal, Ki. Pan ayeuna Brazil ngalawan Koréa Utara… sakedap deui maénna, siaran langsung dina tivi, Ki…” témbal Hansip Adul.
“Ké… ké… ari bieu anu dilalajoanan téh apan Brazil ngalawan Koréa Utara?’ Tanya Aki Musani.
“Oh… anu nembé disiarkeun mah siaran ulang, Ki. Brazil mah nembé bade maén ayeuna…” ceuk Cép Dadan.
Ngadéngé kitu, sakur aki-aki silih pencrong. Geus kitu, teu kudu diparéntah deui, kabéhanana tinglaléos ninggalkeun éta patempatan.***


text:
Kacang polong
Kacang polong atawa ércis nya éta ngaran salah sahiji jenis kacang anu wangunna buleud siga leunca warnana hejo.[1]
Kacang polong ogé salah sahiji sumber protéin nabati anu populér.[1] Saban 100 gram kacang polong beunang ngulub ngandung 8 gram protéin, ku kituna mangrupa asal protéin nabati anu alus dikonsumsi pikeun nyumponan kaperluan protéin urang sapopoé.[1] Sajaba ti éta kacang polong miboga skor asam amino anu luhur nya éta 102, éta skor nuduhkeun yén kacang polong ngandung protein kalayan asam amino anu pepek, anu hartina protéin dina kacang polong mangrupa protéin nu miboga kualitas anu luhung.[1]
Referensi[édit | sunting sumber]
- ↑ a b c d Kacang Ercis (id) (Diakses ping 17 November 2011)


text:
Minggu, 18 Desember 2011
Contoh Biografi Bahasa Sunda
LAKSAMANA LAUT RD. EDDY MARTADINATA
Eddy Martadinata teh pituing urang Sunda. Lahirna di Bandung, tanggal 29 Maret 1921. Ramana Raden Ruhiyat Martadinata, ari Ibuna Nyi Raden Suhaemi. Duanana oge wedalan Tasik, ngan beda kecamatan, Pa Ruhiyat ti Cisayong, ari Ibu ti Indihiyang. Duanana mibanda kasang tukang anu sarua, nyaeta lingkungan menak anu taat kana agama Islam. Nu matak, Pa Eddy Martadinata mah, salian meunang atikan ti sakola, atikan agamana oge kuat deuih.
Cita-cita jadi palaut geus tumuwuh ti jaman sakolana keneh. Nu matak sarengsena ti AMS teh, nyaeta sakola satingkat SMA jaman Walanda, nya neruskeun ka Zeevaat Technische School alias Sakola Tehnik Pelayaran, hanjakal teu bias neruskeun, kusabab eta sakola kaburu katutup lantaran kapeugat perang. Bari ngadagoan sakolana dibuka deui, pa Eddy digawe di kantor Besar Kereta Api Bandung. Basa aya beja Jepang muka deui sakolana, pa Eddy daftar deui ka Sakola Pelayaran Tinggi (SPT) di Jakarta. Kamampuhna nyangkem basa Walanda, Inggris jeung Jepang, Pa Eddy jadi siswa nu pangnyongcolangna, ku matak eta satamat ti SPT pa Eddy jadi guru bakti di SPT, malah saterusna mah kapapancenan jadi nahkoda kapal latih Dai-28 Sokwa Maru.
Kurang leuwih sapuluh bulan Pa Eddy mancen tugas di kapal latih Dai-28, awal sasih Agustus 1945 pa Eddy babareungan jeung babaturanna milu bajuang nyiapkeun kamerdekaan RI. Sanggeus Indonesia Merdeka, pa eddy milu marajian lahirna BKR laut nu engkena jadi TNI-Angkatan laut.
Pa Eddy Martadinata anu munggaran nyangking pangkat Laksamana di TNI-Angkatan laut teh. Anjeunna oge salah saurang tina dua pahlawan Nasional nu asalna ti jajaran TNI-AL. sawarehna deui nyaeta anu gugur di laut Aru teh nyaeta taya lian Yos Sudarso.
Pa Eddy Martadinata wapat tanggal 6 Oktober 1966 lantaran kacilakaan helikopter di wewengkon ruing gunung puncak.
Sanggeus pa Eddy Martadinata wapat teh, unggal poe pustaka Mangsa Karita ngamuat pamanggih katut tanggapan masarakat kana pajoangannana, ti mimiti surat pembaca, artikel, malah teu saeutik anu winangun sajak, tandaning yen pa Martadinata dipika cinta ku rakyat.
Langganan: Poskan Komentar (Atom)


text:
Pupuh Asmarandana Éling-éling Mangka Éling
ain Mang Darma anu osok wawayangan téh. Da anu osok wawayangan mah dalang (Mang Darma mah lain dalang). Ieu mah mangrupakeun rumpaka anu eusina ngingetan ngeunaan kahirupan di dunya ieu. Hirup di dunya ieu ulah nepikeun ka kasasar lalampahan jeung ulah ngajurung napsu. Lamun éta perkara dilakonan matak kaduhung éngkena, raga anu bakal katempuhan jeung nanggung akibatna.
Kukituna hirup di dunya ieu kudu éling jeung teu weléh éling. Éling yén di dunya ieu téh lir ibarat keur jadi wayang, teu boga nanaon jeung teu bisa nanaon.
Kitu kira-kirana anu bisa diala tina Pupuh Asmarandana anu rumpakan saperti ieu:
Éling-éling mangka éling
Rumingkang di bumi alam
Darma wawayangan baé
Raga taya pangawasa
Lamun kasasar lampah
Nafsu nu matak kaduhung
Badan anu katempuhan
Éling-éling masing éling
Di dunya urang ngumbara
Laku lampah nu utama
Asih ka papada jalma
Ucap tékad reujeung lampah
Tingkah polah sing merenah
Runtut rukun sauyunan
Hirup jucung panggih jeung kamulyaan
(Gambar meunang nginjeum ti http://www.blogspot.com/)
Posted on 14 Juli 2012, in Pupuh and tagged Asmarandana, eling, hirup, ngalajur napsu, wayang. Bookmark the permalink. Tunda talatah.


text:
Ovum
Ovum (atawa sacara bébas, endog atawa sél endog) nyaéta sél kelamin/séks bikang/wanoja atanapi gamét. Boh sato atawa siki tatangkalan mibanda endog. Istilah ovule dipaké pikeun endog siki tutuwuhan sarta pikeun endog ngora sato. Kecap ieu diturunkeun tina kecap Latin ovum (jamak ova) pikeun endog.
Dina sato nu leuwih luhur, endog dihasilkeun ku organ nu disebut ovarium. Dina sato ovipar (sakabéh manuk, kalolobaan lauk, amfibi, jeung réptil) endogna tumuwuhkeun lapisan panyalindungan nu dibawa ngaliwatan oviduk ka luar awak. Endog ieu dibuahan ku spérma jalu boh di jero (kawas manuk) atawa saluareun awak bikangna (kawas lauk). Satutasna dibuahan, lajeng tumuwuh émbrio, nu kaparaban ku gizi nu dikandung ku endog, terus megar di luar awak indungna. Baca endog (biologi) pikeun sawala ngeunaan endog sato ovipar.
Dina sato vivipar (kaasup manusa sarta sakabéh mamalia plaséntal), ovumna téh dibuahan di jero awak bikangna, nu lajeng émbriona tumuwuh dina rahim/uterus nepi ka borojolna. Salila dina kandungan, émbrio ieu nampa zat gizi langsung ti indungna.
Ovum mangrupakeun sél pangbadagna dina awak manusa, bisa ditempo ku panon langsung.
Aya sato ovovivipar panengah: émbriona tumuwuh sakumaha dina kasus ovipar, tapi terus kaluar méméh borojol. Nu kieu mah ilaharna sabangsaning lauk, réptil jeung invertebrata.


text:
Sisindiran
di bagi kana 3 rupa:
1
.Wawangsalan
Wawangsalan ampir sarua jeung tatarucingan, eusi/wangsal na nyamuni dina padalisan/baris kadua. Resep sok pasambung-sambung nepi ka ngarébu, kalan-kalan leuwih, eusi wawangsalan dijieun kecap di padalisan kahiji.
Papagona:
Dua padalisan/jajar, (8) dalapan éngang/suku kata, eusi padalisan kadua ngandung piwuruk, jeung silih asih.
Conto: Jalmi ka hiji : Belut sisit saba darat
Kapiraray siang wengi
Wangsal na ORAY
Padalisan kahiji mangrupakeun tatarucingan na, belut sisit saba darat = Anu jiga belut sisitan sok kadarat naon?
Eusi/wangsal, nyamuni dina padalisan kadua aya kecap 'ray' dina padalisan kadua jadi wangsal na ORAY wawangsalan mah sok silih tema/sambung ku jalmi kadua jeung saterus na.
Conto: Jalmi kadua: ORAY matih di India
Teu tibra emut salira
Oray matih di India anu terkenal, naon? eusi/wangsal/jawaban nyamuni dina kecap padalisan kadua 'Teu tibra émut salira' aya kecap BRA, geus pasti wangsalna téh Oray kobra/ KOBRA.
Jalmi katilu kudu nyieun wawangsalan kecap dina padalisan kahiji na make KOBRA, terus patema-tema jeung jalmi salajeng na.
2. Rarakitan
Nyaéta salasahiji wanda sisindiran
anu diwangun ku cangkang jeung eusi. Éta cangkang jeung eusi téh pada
papak di puhuna (mindoan kawit). Salian ti éta, antara cangkang jeung
eusi téh kudu sasora sarta murwakanti engang panungtungna dina unggal
padalisan (laraswekas). Tapi laraswekas dina sisindiran
mah, aya kalana laraswekas anu kaselang heula, siga pacorok. Ari jumlah
engangna dina unggal padalisan aya dalapan engang. Jumlah padalisan
dina sapadana mangrupa bilangan jangkep; satengahna cangkang jeung
satengahna deui eusi. Kiwari anu populér téh anu sapadana diwangun ku
opat padalisan: dua cangkang jeung dua eusi. Contona:
- Mihapé sisir jeung minyak,
- kadé kaancloman leungeun.
- Mihapé pikir jeung niat,
- kadé kaangsonan deungeun.
Ditilik tina eusina, rarakitan téh bisa digolongkeun kana tilu
golongan, nyaéta rarakitan silihasih, rarakitan piwuruk jeung rarakitan
sésébréd.
Rarakitan silihasih, nyaéta anu eusina ngeunaan silihasih, cinta, atawa birahi; contona:
- Sapanjang jalan Soréang,
- moal weléh diaspalan.
- Sapanjang tacan kasorang,
- moal weléh diakalan.
Rarakitan piwuruk, nyaéta rarakitan anu eusina piwuruk atawa naséhat; contona:
- Sing getol nginum jajamu,
- nu guna nguatkeun urat.
- Sing getol neangan élmu,
- nu guna dunya ahérat.
Rarakitan sésébréd, nyaéta rarakitan anu eusina banyol, lulucon, atawa cawad (kritik); contona:
3. Paparikan
- Rarasaan ngala mayang,
- teu nyaho cangkeuteuk leuweung.
- Rarasaan konéng umyang,
- teu nyaho cakeutreuk hideung.
Nyaéta wangun sisindiran
.
Kecap paparikan asalna tina kecap ”parék” anu hartina ”deukeut”.
Paparikan diwangun ku cangkang jeung eusi, anu padeukeut sorana, sarta
murwakanti laraswekas dina unggal padalisanna
. Ari jumlah padalisan
dina sapadana, kudu jengkep: dua, opat, genep, dalapan, jst. Satengahna
tina jumlah padalisan téh cangkangna, satengahna deui eusi. Ari réana
engang dina unggal padalisan umumna dalapan engang. Contona paparikan:
- Boboko ragrag di imah,
- Ninggang kana pileuiteun
- Mun bogoh montong ka sémah
- Ari anggang sok leungiteun.
Paparikan di luhur diwangun ku opat padalisan; dua cangkang, dua
eusi. Padalisan kahiji dina cangkang, padeukeut sorana sarta murwakanti
tungtungna jeung padalisan kahiji dina eusi. Padalisan kadua dina
cangkang padeukeut sorana sarta murwakanti tungtungna jeung padalian
kadua dina eusi.
Upama nilik kana eusina, paparikan bisa dipasing-pasing jadi: paparikan silihasih, paparikan piwuruk, jeung paparikan sésébréd.
Simkuring mah upami ngadamel Rarakitan boh Paparikan sok ngadamel eusi heula, kakara milarian cangkang na.
1.
2.
3. Béak kopi euweuh udud
4. Rék meuli euweuh duit na
Cangkang padalisan kahiji bisa maké kecap
1 ..... topi ..... jamedud
2 ..... kuli ..... calana
Maké topi tong jamedud
Gawé kuli dicalana
Béak kopi euweuh udud
Rék meuli euweuh duit na
Cikan tah, pecakan. téangan kecap séjén anu pas keur cangkan na.
Lamun keyeng tangtu pareng, sok ah!


text: Mana ngenah ngenah ngenah teuingBatin seuri di tambelarkeunPamajikan teu eling-elingAduh alah ieungSabodo teuing Indit isuk kurunyungna subuhSirah jangar mukakeun tulakHenteu robah teu eling-elingAduh alah ieungNyusahkeun aing Nyeri-nyeri moal benang di ubaranKajen tutumpuran paeh ge teu panasaranMajan ngora kenehMajan urang kes batianDuh aing serahkeunAing maneh kimpoi deui Henteu butuh awewe curalingBoga rasa sok ieu aingKasalaki wani nampilingAduh alah ieungSiga ucing gering Nyeri-nyeri moal benang di ubaranKajen tutumpuran paeh ge teu panasaranMajan ngora kenehMajan urang kes batianDuh aing serahkeunAing maneh kimpoi deui Henteu butuh awewe curalingBoga rasa tah ieu aingKasalaki wani nampilingAduh alah ieungSiga ucing gering Mana ngenah ngenah ngenah teuingBatin seuri di tambelarkeunPamajikan teu eling-elingAduh alah ieungSabodo teuing Indit isuk kurunyungna subuhSirah jangar mukakeun tulakHenteu robah teu eling-elingAduh alah ieungNyusahkeun aing Rap:Cing cangkeling manuk cingkleng cindeten, plos kakolong bapasatar bulenang, cing gerang eling ngarah keudit kamelarkeun, pasti dilejong nalak tilu tepaluan, kining kining kitulapacing kacapi kacapiku hulubareng hulubareng seseugenang col padalang, col padalang, col padalang mawaranda kimpoi keur! Nyeri-nyeri moal benang di ubaranKajen tutumpuran paeh ge teu panasaranMajan ngora kenehMajan urang kes batianDuh aing serahkeunAing maneh kimpoi deui Nyeri-nyeri moal benang di ubaranKajen tutumpuran paeh ge teu panasaranMajan ngora kenehMajan urang kes batianDuh aing serahkeunAing maneh kimpoi deui


text:
Situ Patenggang
Situ Patenggang atawa Situ Patengan nyaeta hiji situ nu aya di objek wisata alam Bandung Selatan, pasna aya di Kacamatan Ranca Bali, Kabupaten Bandung Selatan, ± 40 km ti Kota Bandung. Situ ieu aya di 1600 meter di luhur permukaan laut, miboga pemandangan anu eksotik sarta hawana matak seger. Di sapanjang jalan nuju ka tempat wisata ieu dikurilingan ku kebon entéh. Kawasan wisata ieu mangrupakeun cagar alam anu legana 123.077,15 hektar sedengkeun situna 45.000 hektar nu jerona 3 nepi ka 4 m.


text:
Turkménistan
Républik Turkménistan (Basa Turkmén:Türkmenistan Respublikasy), diwanoh ogé sabagé Turkménia (Basa Rusia: TypkMeHия) nyaéta hiji nagara anu aya di wewengkon Asia Tengah, Asia. Nepi ka taun 1990, Turkménistan tetep kagabung dina konstitusi Uni Soviét, nu namina Républik Sosialis Soviét Turkménistan. Turkménistan tepung wates jeung Iran di kidul, Apganistan di kidul-wétan, Uzbékistan di kalér, Kazakhstan di kalér-kulon, jeung Laut Kaspia di kulon. Wewengkonna kalobaannana mangrupakeun sagara keusik Karakum. Nagara ieu miboga cadangan gas alam panglobana kalima di dunya.
Nepi ka danget ieu, Turkménistan ngagunakeun sistem politik hiji partai. Sistem ieu katempo teu minuhan prinsip-prinsip dasar démokrasi.[1]. Ti mimiti kamerdékaanna ti Uni Soviét, Turkménistan dipingpin ku Saparmurat Atayevich Niyazov. Dina 21 Désémber 2006, anjeunna maot, jeung digentosan ku Gurbanguly Mälikgulyýeviç Berdimuhammedow nu ditunjuk ku Déwan Kaamanan Nagara Turkménistan, liwat pamilihan umum dina 11 Fébruari 2007.
Pambagian Wewengkon[édit | sunting sumber]
Turkménistan dibagi ka lima propinsi atawa welayatlar (tunggal welayat) jeung hiji wewengkon ibukota. Masing-masing welayat dibagi ka sababaraha etraplar (tunggal etrap).
Basa[édit | sunting sumber]
Basa Turkmén mangrupakeun basa resmi di Turkménistan, sanajan tetep loba populasinya nu ngagunakeun basa Rusia keur komunikasi antarétnis. Kira-kira 72% populasina ngagunakeun basa Turkmén, 12% ngagunakeun basa Rusia, 9% ngagunakeun basa Uzbék, jeung 7% ngagunakeun basa nu séjén.
Warisan[édit | sunting sumber]
Tempo ogé[édit | sunting sumber]
Catetan suku[édit | sunting sumber]
- ↑ Freedom House: Freedom in the world, country report on Turkmenistan http://www.freedomhouse.org/template.cfm?page=22&year=2009&country=7723
- ↑ a b Statistical Yearbook of Turkmenistan 2000-2004, National Institute of State Statistics and Information of Turkmenistan, Ashgabat, 2005.
- ↑ UNESCO. Ancient Merv State Historical and Cultural Park.
- ↑ UNESCO. Köneürgenç.
- ↑ UNESCO. Nisa Fortress.
Tumbu luar[édit | sunting sumber]
Tingali ogé Turkménistan di Wikivoyage
- (en) Nagara Turkmenbashi
- (en) Turkmenistan Chaihana
Arménia · Azerbaijan · Bélarus · Kazakhstan · Kirgizstan · Moldova · Rusia · Tajikistan · Uzbékistan
Turkménistan · Ukraina
Nagara panénjo
Afrika Tengah • Bosnia jeung Hérzégovina • Muangthai
Organisasi jeung masarakat Muslim panénjo
Front Pangbébas Nasional Moro • Républik Turki Siprus Kalér
Organisasi panénjo internasional
Organisasi Sabilulungan Ékonomi • Uni Afrika • Liga Arab • Gerakan Non-Blok • PBB
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay


text:
Impik-implik
Cireundeu Kampung Nanjung Alatan Sampeu
Inget kana raskin (beras miskin) ras ka
Cireundeu? Naon pancakakina Cireundeu jeung beas. Naha eta teh gudangna beas?
Lain! Lain eta! Urang Cireundeu mah teu kapangaruhan ku tigeratna beas.
***
Inget ka Cireundeu. Ras jig. Mangle ngajugjug
eta lembur nu perenahna di wewengkon Cimahi. Dina hawa tiris awal Maret 2009,
sawatara waktu ka tukang, kira-kira tabuh dua, cunduk ka eta
lembur. Tangtu nyorang nanjak mudun, da eta patempatan teh ayana di padataran
luhur tatar Bandung, nu sabagian mah 'ngelewung' lir katel nangkarak upama
dititenan ti luhur mah.
Cireundeu, pernahna di wewengkon pagunungan
Gajahlangu. Kaasup wewengkon luhur keur padataran Bandung mah. Eta tempat,
kurang leuwih 890 meter tina beungeut cai laut. Ti lebah dinya, bruh-breh
padataran Kota Cimahi, Kota Bandung, jeung lembur-lembur wewengkon kabupaten
Bandung. Nyawang ti lebah dinya, moal henteu baris nyesakeun pangalaman endah
nu moal babari kapopohokeun.
Ngan, upama eta wewengkon jadi pada mikawanoh,
nepi ka Perserikatan Bangsa-bangsa (PBB) katajieun ku eta wewengkon, tangtu lantaran
aya pupurieunana. Kitu teh, lantaran padumukna boga kabiasaan mandiri.
Taruangna, lain sangu saperti umumna urang Jawa Barat, tapi sampeu anu katelah
rasi!
Alatan
Sampeu
Basa bras ka eta lembur, ngahaja wanci kaum
ibu keur nyarangu. Keur meujeuhna riweuh di dapur, nyayagikeun tuang sore.
Tapi, memang beda jeung kabiasaan urang lembur umumna di tatar Sunda, di dinya
mah taya nu napikeun beas, taya ngisikan, taya nu nyangu beas. "Nya kieu
we sadidinten teh ngokolakeun sampeu," ceuk Ny. Elis, urang Cireundeu,
Kacamatan Leuwigajah, Cimahi, Jawa Barat. Ieu wanoja nu umurna 54 taun teh,
geus 'manukna' dina ngokolakeun sampeu mah. Malah, Elis mah boga
panggilingan sampeu sagala, minangka lahan usahana. Enya, apan nu ngolah sampeu
teh, butuh panggilinganana.
Dina ngokolakeun sampeu, urang Cireundeu geus
manukna. Pakakasna rupa-rupa naker. Ti mimti parud nepi ka panggilingan,
nyampak di Cireundeu.
Keur urang Cireundeu, kabiasan karuhun mawa
barokah. Dina mangsana tigerat ku beas, teu kudu nguyang dahareun ka
batur. "Ka dieu mah tara kungsi aya raskin," pokna. Elis katut para
kaum ibu di Cireundeu, tara 'apal' harega beas.
Upama ceuk iklan kompanye 'versi'
pamarentah, taun ieu ngalaman swasembada pangan (beas), keur urang Cireundeu
mah geus ti baheula mula. "Alhamdulillah, tara kakurangan tuangeun,"
ceuk Ny. Elis.
Ngolah sampeu jadi jadi rasi di Cireundeu mah
beda jeung wewengkon sejen. Sampeu teu kudu dijieun gaplek atawa gatot
(sampeu dipoe sina hideung). Geus diberesihan langsung digiling atawa di
parud, caina diperes diala acina, hampasna dipoe sina garing.
"Tah hampas nu tos kenging moe disebat rasi. Kakiatanana tiasa dugi
ka tilu sasih," pokna.
Nurutkeun catetan inohong Cireundeu,
mimitna mah urang dinya teh, saperti umumna urang Sunda. Katuangan pokona
sangu. Tapi, kabiasaan kitu teh robah, janten naruang sampeu," ceuk
Emen Sunarya, pupuhu adat masarakat Cireundeu.
Upama urang Cireundeu bisa ngarobah kabiasaan,
tangtu teu leupas tina palsapah hirupna, nu di antarana boga karep ngagunakeun
nu bisa dimangpaatkeun. Kitu teh, luyu jeung kekecapanana nu dipuhit ku urang
dinya. "Teu nyawah, asal boga pare, teu boga pare asal boga beas, teu boga
beas asal bisa nyangu, teu bisa nyangu asal dahar, teu dahar asal kuat!"
Kitu Emen nyitat kekecapan karuhunna.
Ucapan kitu, lain ukur semet lalambe. Pok
dibarengan ku prak-prakanana. Atuh, dina mangsa tigerat ku beas, saperti
kaalaman taun 1918, Omah Asamah binti Haji Ali (nu ngababakan di Cireundeu),
ngamangpaatkeun sampeu jadi katuangan pokok. Sampeu nu nyampak disabudeureun
eta lembur, dikokolakeun jadi tuangeun. Paripolah Omah, ditaruturan ku tatangga
sabudeureunana. Ahirna, teu boga beas ge tetep bisa nyangu!
Karancagean Ny. Omah, teu gaplah. Ti harita, kaum ibu urang Cireundeu nyarangu
sampeu. Atuh, sanggeus nyorang alam kamerdekaan, Ny. Omah Asnamah ge boga
jujuluk Pahlawan Pangan.
Urang Ciereundeu, boga gaya hirup mandiri.
Laku-lampahna teu weleh titen kana kaayaan alam. "Gunung kaian, gawir
awian, cinyusu rumateun, sampalan kebonan, pasir talumana, daratan sawahan,
lebak caian, legok balongan, situ pulasaraeun, lembur uruseun, walungan
rawateun, jeung basisir jagaeun!" Kekecapan karuhun kitu, masih keneh
nongtoreng dina masing-masing pikiran urang Cireundeu.
Urang Cireundeu, payus bungah. Dina
kaayaa ayeuna, nu disawatara tempat mah karasa sarwa werit ku pangabutuh,
malah nu taruangna sangu mah nepi ka ngalaman rawan pangan, atawa kapaksa dahar
sangu oyek, urang dinya mah teu ngalaman tigerat ku dahareun, sabab
masarakatna ngabiasakeun tuang "Rasi" (beras singkong).
Urang Cireundeu, gugon kana adat talari
kahuruh. Ngan, upama urang dinya ngeukeuhan kabiasaan, lain hartina nutup
diri tina pangaruh luar. Jinek, padikana ge sakur nu hade ti luar moal burung
dibageakeun, kalayan moal nepi ka nyilih kabiasaan karuhun nu mangpaat keur
kahirupan balarea. "Nya atuh upami nutup diri, kumaha bade majuna. Ti
kapungkur sesepuh di dieu teu nutup diri, pangaruh luar ditampi. Ku kituna
Cireundeu mah tiasa disebatkeun kampung adat nu modern," pokna.
Kabiasaan tuang sampeu, keur warga di dinya
mah loba untungna. Najan beas 'mahal' moal aya pangaruhna kana kahirupan
sapopoe. Kitu teh, lantaran teu gumantung kana beas. Atuh keur nyumponan
pangabutuh tuangeun, sampeu mah ngalayah di mana-mana. Lahan keur melak sampeu,
sadia di saban tempat. Rek di lahan datar, rek di nu dengdek, sampeu mah teu
weleh jadi. Urang Cireundeu, biasa marelak sampeu dia lahan 25 hektar.
Sagigireun eta, lahan sejenn ge kacida legana. Lahan di Pasir Panji, Gunung
Jambul, Gajahlangu, Puncaksalam, Gunung Cimenteng nepi ka lahan nu tapel wates
jeung Kacamatan Batujajar, kurang leuwih 800 hektar. Ari lahan nu dipake
padumukan mah ukur kurang leuwih lima hektar.
Urang Cireundeu, teu boga karep hayang pindah
kana beas. "Sanes wungkul lantaran beas langkung awis, tapi, memang kirang
cocog kanggo urang Ciereundeu," pokna. Kungsi kaalaman ku budak nu sakola
di luar Cireundeu, heug tuturuti ngabiasakeun tuang sangu, tapi kalah gering!
Urang Cireundeu, tara kakurangan ku tuangeun.
Najan ti mimiti melak nepi ka panen butuh waktu nepi ka 12 bulan, panen mah
bisa saban bulan. Lantaran tina lahan nu 25 hektar ge bisa diatur melakna, nepi
ka panen teh bisa sabulan sakali. Rata-rata saban bulan teh sakali dua hektar
nu hasilna 34.000 kg. Upama leukeun diitung, memang moal burung nyesa. Pihak
Kelompok Tani Kampung Cireundeu boga itung-itungan saperti kitu. Upama jumlah
penduduk nu 266 kepala keluarga (KK) 75 persen tuangna rasi, kabutuhan sabulan
mah ukur 1560 kilogram. Sesana, bisa keur rupa-rupa kataungan olahan. Tina aci
sampeu, rupa-rupa kadaharan bisa diolah ti mimiti kue bolu, kurupuk sampeu,
talem sampeu, opak, rangining nepi ka peuyeum mutiara nu dibungkusanana ku daun
cau, malahan tina sesa panamperanana oge bisa keneh kaarah, dijieun
'elod'. "Sampeu di Cireundeu mah teu aya nu kapiceun, sadayana tiasa
ka arah dugi ka kulit sampeunana oge sok didamel kere," ceuk Ny. Elis teu
weleh mesem.
Sanajan kadaharan pokona sampeu,
urang Cireundeu teu 'tinggaleun' ku daerah sejen. Ieu wewengkona nu
perenahna deukeut pamiceunan runtah atawa nu katelah tempat pembuangan
ahir (TPA) Leuwi Gajah, teu weleh jadi pangjug-jugan nu ti mana nu
ti mendi. Loba nu ti luar pulo Jawa, saperti ti Balikpapan, Singkawang
jeung sajabana, ngahaja datang ka Cireundeu 'sakola' ngeunaan cara ngolah
sampeu jeung cara melakna sangkan hasilna nyugemakeun. "Komo pami nu
ti Papua mah,salian ti hoyong terang cara ngadamel rasina, oge ngahaja nyandak
bibit sampeu ti dieu saurna kanggo dipelak di ditu," ceuk Pupuhu
adat kampung Cireundeu, Emen Sunarya.
Emen nu umurna 73, salah saurang incu H.Ali
ngajentrekeun, sampeu Cireundeu ka bula ka bale, rek
dielodkeun, rasi atawa dijieun bolu jeung peunyeum oge tara karasa pait atawa
keutar. Ku lantaran kitu, teu aneh teu sing upama loba nu ngahaja datang ti
jauhna hayang apal kana cara ngokolakeun sampeu di eta tempat. "Malihan
PBB mah nyuhunkeun sangkan Cirendeu teh tiasa 'nepakeun' cara ngolah
sampeu da daerah sanes, kumargi saurna ayeuna teh nuju kajantenan krisis
pangan janteun upaya 'diversifiikasi' pangan sapertos di ieu daerah kedah
langkung dimasarakatkeun," ceuk H. Emen semu bungah..
Kahirupan di Cireundeu teu beda jeung
masarakat di daerah liana. Nu ngabedakeun masarakat di ieu daerah, ceuk
Emen, kabiasaan tuangna, kadahran pokona sampeu tea. Ari deungeun sanguna mah
saperti di daerah sejenna we, tahu- tempe, ditambah sayur lodeh. Aya nu jeung
sop, rendang, asin atawa pindang tongkol, ceplok atawa dadar endog.
Cindekna, kadaharan sejennna mah prah jeung nu lian. Ku lantaran kitu, sual
kasehatan ge sarua we jueng di lembur-lembur sejenna. "Mangga tingal, abdi
tos 73 taun tapi masih keneh kiat ngurus domba, bulak balik ka pasir ngurus
kebon sampeu ti ngawitan mupuk, manen dugi ka ngalana," ceuk Emen
nyontokeun.
Kiwari, memang lain bihari. Lobana warga Cireundeu nu geus robah kabiasaan.
Lurah Leuwigajah, Ustaman, S.Sos nu harita dibarengan ku Sekretaris
Kelurahan Asep. S, netelakeun, urang Cireundeu teh 600 KK. Nu biasa
keneh tuangna sampeu ukur 70 KK. " Cireundeu lebet ka RW XI. Nu
masih keneh mertahankeun adap talari karuhun kantun 70 KK deui.
Seuseueuna mah tos robih, margi rupi-rupi sabab,sapertos nu narikah
sareng urang luar kampung Cireundeu," ceuk Pa Lurah.
Cireundeu, memang hiji kampung. Tapi, kampung
nu nanjung. Kakoncara ka jauhna, jadi tempat panalungtikan para ilmuan ti
saban tempat. Lain wungkul ti universitas-universiats di urang, tapi deuih ti
luar nagri, saperti ti Australia. Malah, PBB mah nyatet ieu tempat minangka
kampung budaya nu misti ditalingakeun. Kabiasan urang Cireundeu, jadi conto
keur nu boga karep nyinglar kamiskinan alatan kuranna pangan. ***
(nunk/ensa)
Katgam:
1. Ustaman, S.Sos., lurah Leuwigajah
2. Mesin pengolahan sampeu
3. Cireundeu, lembur pangjugjugan
4. Sampeu katuangan utama urang Cireundeu


text:
Universitas Pakuan
Universitas Pakuan (UNPAK) diadegkeun taun 1961 ku ngaran Universitas Bogor. [1] Dina bulan Séptémber 1977, Kopertis IV jeung Wali Kota Madya Bogor, paguron luhur ieu narima penggabungan sababaraha paguron luhur swasta nu aya di Bogor (saperti Akademi Bahasa Asing, IKIP PGRI, Akademi Pariwisata, Akademi Sekretaris jeung Manajemen Indonésia, sarta Akademi Ilmu Agama Islam). [1] Ku alatan penggabungan ieu, ngaran paguron luhur ieu dirobah jadi Universitas Pakuan dina taun 1980. [1]
Daptar eusi
Visi & Misi[édit | sunting sumber]
Visi[édit | sunting sumber]
Salaku puseur kamekaran panalungtikan nu bisa ngalarapkeun hasil-hasilna sacara unggul, mandiri jeung miboga karakter, dina raraga pemberdayaan masarakat pikeun ngalancarkeun pangwangunnan daérah jeung nasional nu tumuluy, pikeun ningkatkeun kabagjaan masarakat. [2]
Misi[édit | sunting sumber]
- Ngalaksanakeun kagiatan panalungtikan pikeun ngamekrkeun élmu pangaweruh. [2]
- Ngamekarkeun kmitraan jeung instansi/lembaga, parusahaan jeung perorangan dina ngamekarkeun panalungtikan. [2]
- Ningkatkeun poténsi sumber daya manusa Universitas Pakuan jeung masarakat ngaliwatan gawé bareng panalungtikan atikan. [2]
- Meré informasi hasil panalungtikan dina widang hukum, ekonomi, sosial budaya, sains jeung téknologi nu berlatar lingkungan. [2]
Tujuan[édit | sunting sumber]
- Ngalaksanakeun panalungtikan pikeun ngagali élmu pangaweruh, téknologi jeung seni dina hal kamasarakatan, budaya jeung lingkungan hirup, saluyu jeung lingkup kakhususan kaélmuan para panalungtik di lingkungan Universitas Pakuan. [2]
- Ngamekarkeun hasil panalungtikan élmu pangaweruh , téknologi jeung seni boh tina segi kuantitas boh segi élmu pangaweruh, téknologi jeung seni nu spesifik, khususna dina masalah kamasarakatan, budaya jeung lingkungan hirup. [2]
- Ngamekarkeun pangaweruh para panalungtik Universitas Pakuan sahingga palaksanaan panalungtikan ni dilakukeun bisa leuwih kualitas jeung bisa dimanfaatkeun para stakeholder khususna dina masalah kamasarakatan, budaya jeung lingkungan hirup. [2]
- Méré palatihan panalungtikan nu aya pakaitna jeung lingkungan hirup, sahingga hasil panalungtikan nu dilakukeun bisa dimekarkeun boh ku panitén sorangan, institusi Lembaga Penelitian jeung Pengembangan/Universitas Pakuan, boh ku para stakeholder, pamangku kapentingan. [2]


text:
Anu meryogikeun contoh naskah pidato bahasa sunda nampi panganten tiasa diawos dina seratan di handap ieu. Ka para wargi anu maksad bade nyutat atanapi ngopi, dihaturanan sareng link na.
----------------
muqoddimah
Hadirin anu dimulyakeun, para tamu /rombongan anu jajap panganten pameget anu dipihormat!
Alhamdulillah kalayan rahmat Allah anu Agung urang sadaya parantos tiasa riung mungpulung, anging takdir ti Ilahi, urang tiasa silaturahmi dina ieu wanci anu mustari, pangersa Allah anu maha Kawasa, tepang rasa, tepang basa, sareng kanca mitra sadaya.
Teu aya sanes anu janten cukang lantaran, ku tepungna tantung, pacangreudna deudeuh, patalina asih, tug dugika jatukramina laki rabi tuang putra Nyi ........... ka pun anak ............ anu kalayan takdir Ilahi parantos waluya bagja rahayu anu dituju, tinekanan diwalimahan dina dinten ieu .........
Hadirin anu mulya, para tamu rombongan panganten, utamina sepuh panganten pameget! Langkung ti payun seja sanduk-sanduk, mugia agung cukup lumur, jembar hapunten anu kasuhun rehing dina tata titi, duduga peryoga, tata cara kumaha kedahna nampi tamu, estu tumamu, tebih tina nyumponan kautamian, estuning walurat pisan. Hapunten sanes henteu ngutami, atanapi kirang hormat, namung nya sakieu kabuktosannana anu kadada kaduga. Ari karep mah hoyong nyugemakan, namung pakeun anu henteu tiasa dipinding-pinding, estu nya sakieu kabuktosanana.
Para hadirin anu mulya, rombongan panganten pameget, kalih sepuh panganten pameget sarimbit!
Jisim kuring kalayan asmana pun anak seja nyambung saur, ngadugikeun gerentes ati anu kagungan maksad, nyatana sepuh panganten istri geusan nampi papasrahan ti pihak sepuh panganten pameget anu parantos ngadugikeun kalayan jentre merele, atra nyata, anu direka ku basa anu ngahudang rasa, estu kahartos pisan sartas saluyu sareng lelembutan, naon anu dipimaksad.
Kukituna dina ieu wanci anu mustari mugi disaksi sim kuring seja nampi, kalayan Nyebat asma Allah anu welas asih, ting silumanting, baeu anaking, ditampi ku asih wening trang silumejang, si ujang muga kenging kabagjaan, sadami renghapna, sakujur jasadna, getihna satetes, buukna salambar. Gumulung tangtung hirup huripna. Sumanding jirim raga badag jeung lembutna Seja disanggakeun ka anu kagungan sareng anu nyiptakeun Allah Robbul Alamin. Diraksa dijaring ku welas asihna Gusti Nu Maha Suci tur Maha Rohman Maha Rohim. Muga pinareng panjang punjung kalayan ridho Anu Maha Agung, rumah tangga bagja waluya, di dunya tug dugi ka alam baqa, Amin Ya Robbal ‘alamin.
Dirina ditampi, maksadna ditarima, oge ruruba pangjajap, cacandakan anu sakitu seueurna, sareng nyugemakannana, ditampi ku asta kalih, tumamprak panangan muji syukur, tasyakur bini’mah, kana rizki welas asihna Gusti, anu kalayan karidoan galih pinuh ku kaiklasan manah parantos dipasihkeun/ dipasrahkeun ka pihak sepuh panganten istri.
Mudah-mudahan sing jadi barokah, jadi amal kasaean kanggo anu masrahkeunana, muga jadi kamangfaatan dunya aherat kanggo anu nampina. satemenna kakangen ati kalayan sareng kareueus ku parantos cunduk waktu sareng dipasrahkeun.
Anaking! anak bapa teu wasa ngagambarkeun ku basa, teu mahi kumaha kedahna males budi ka nu janten sepuhna panganten pameget sareng rombogan, anu sami-sami jajap, anu parantos masihan ajen pinuji ka sim kuring sakulawarga, utamina ka pun anak. Sadaya kasaean seja disanggakeun ka Anu Maha Adil, maha Wijaksana, ka Allah Anu welas asih, mugia dijantenkeun amal kasaean. Amiin.
Rupina lisan panampian dicekapkeun sakieu, Atuh salajengna oge sakedik amanat anu mangrupikeun tali asih simpay kanyaah, mudah-mudahan sing jadi pamatri enggoning laki rabi, pangrumat rumah tangga, jadi obor dimana poek, jadi kamudi bahterana laki rabi.
Mugi diregepkeun ku Ujang Nyai Panganten jeler istri. Anaking! Poe ieu hidep narima amanat. Pek buktikeun tangungjawab hidep kana ieu amanat. Anu hakekatna amanat ti Gusti Allah. Pek geura tatan-tatan, tarik jangkah beber layar, ngajugjug kana pulo pangharepan hidep duaan.
Anaking! Coba lenyepan ieu amanat Luqmaul Hakim ka putrana. Wahai anaking! Kahirupan teh lir ibarat samudra, jerona satunjang jagat, legana parat ka langit. Pengeusina salaksa haq, saketi batil, hade goreng bagja cilaka pagaliwota, sorangeun piliheun hidep duaan. Anaking perhatikeun munggaran lesotna jangkar, bral miang nyandang harepan. Kapalna wujuding taqwa, eusina wajaning iman, umbul-umbulna Dinul Islam, padomananan nurut dawuh sunah Rasulullah SAW. Balabuhna lebah palataran katengtreman (tawakal alal Loh) Insya Allah kapal hidep baka kuat norobos lambak anu kuat di tengah-tengah sagara kahirupan.
Anaking, Prak geura lengkahkeun suku hidup duaan dina ngambah kahirupan anyar, kahirupan rumah tangga. Hiliwir angin kaasih, hulowatan kabagjaan mugia tinekaan bari ulah hilap ucapkeun.
Tutug anu dituju, tuntas anu diseja. Sakitu nya kedalna ieu rasa, anu kapaksa satiasa-tiasa diolah ku basa, anu tuna pangabisa, sih hapunten tangtos pakusut nyebut, pasolengkrah pasalia, caturna teu ka ukur ku ugeran, engangna teu di ungang engang, tata titina tebih ti utami, sih haksami anu dipamrih, mugia agung cukup lumur, jembar pangaputen tina sagala rupi kakiranganana.
wassalaamu'alaikum warohmatulloh...
Link ieu peryogi dibaca oge mangrupi : runtuyan acara nikah lengkep ti kawit dugi ka akhir.
Nampi Panganten | Contoh Pidato Bahasa Sunda
Anu meryogikeun contoh naskah pidato bahasa sunda nampi panganten tiasa diawos dina seratan di handap ieu. Ka para wargi anu maksad bade nyutat atanapi ngopi, dihaturanan sareng link na.


text:
- Wilujeng teupang taun adi abi anu kasep/gelis...mudah-mudahan sing janteun jalmi anu pinter, janteun putra anu nurut ka orang tua.
- Wilujeng teupang taun teh.... mugiya panjang yuswa tur barokah, enteng jodona, tur sukses dunia sareng akheratna.
- Wilujeng tepang taun de,.. Mugiya panjang yuswa, sehat lahir bathinna, se'eur rezekina, enteng jodo
- Wilujeng tepang taun a.... mugi-mugi panjang yuswa, aya dina pituduhNA, sholeh satungtung beunta, tur aya dina panangtayunganNA.
- Wilujeng tepang tahun Teh,... mugia aya dina kasehatan, kabagjaan, runtut raut rumah tanggana & digampangkeun rejekina.
- Ang....Wilujeng Tepang Taun nya.... Mugia Allah SWT salawasna maparin Rahmat sinareng HidayahNa, Sadaya pamaksadan anu dipikahoyong tiasa kacumponan kalayan aya dina bimbingan Allah SWT...Seueur Rizki...Tur sehat lahir sareng bathin.....Amien! "
- Ambu wilujeng tepang taun..... mudah2an dipasihan yuswa anu berkah n dilancarkeun sagala urusanana...amin.
untuk kata yang berwarna biru itu hanya contoh saja silahkan sesuaikan dengan kata yang anda inginkan !
hatur nuhun mugia aya manpaatna ... :)


text:
ADSL
Asymmetric Digital Subscriber Line, nu disingket ADSL, nyaéta salah sahiji wangun Digital Subscriber Line, téknologi komunikasi data anu bisa ngirimkeun data ngaliwatan kabel tambaga dina telepon publik nu leuwih gancang batan modem konvénsional anu aya.
Sipat anu ngabédakeun ADSL ti xdsl nyaéta kapasitas aliran data ADSL dina sahiji arah leuwih gedé batan arah nu séjénna atawa disebut ogé asimétris. Para panyadia jasa telekomunikasi biasana masarkeun ADSL pikeun langganan nu nyambung kana Internet pikeun tujuan ngalap data (download) ti Internet sarta henteu pati merlukeun pikeun ngirim data atawa pikeun ngajalankeun server anu tangtu waé kacida merlukeun rubakpita anu lega ti sagala arah.
Pikeun ADSL konvénsional, rata-rata laju downstream dimimitian tina 256 kbit/s sarta umumna bisa ngahontal 8 Mbit/s dina jarak 1,5 km ti kantor tempat séntral telepon anu dilengkepan DSLAM atawa remote terminal. Rata-rata laju upstream dimimitian tina 64 kbit/s sarta umumna bisa ngahontal 256 kbit/s sarta sakapeung bisa ogé ngaronjat nepi ka 1024 kbit/s. Ngaran ADSL Lite biasana dipaké pikeun ADSL vérsi anu leuwih laun.


text:
Wewengkon Antartika Australia
Wewengkon Antartika Australia (Basa Inggris: Australian Antarctic Territory; AAT) nyaéta hiji bagian ti Antartika. Wewengkon ieu diklaim ku Britania Raya jeung ditempatkeun dina otoritas Pasamakmuran Australia dina 1933. Wewengkon ieu mangrupa wewengkon Antartika panggedéna nu diklaim ku hiji nagara.
Daptar eusi
Babagian[édit | sunting sumber]
Wewengkon ieu dibagi kana 9 distrik:[rujukan?]
Stasion[édit | sunting sumber]
Stasion aktip jeung teu aktip di wewengkon ieu:
Tingali ogé[édit | sunting sumber]
Tumbu kaluar[édit | sunting sumber]
Koordinat: 75°00′S 102°30′E / 75.000°S 102.500°E


text:
Joe Satriani
Joe Sarriani nya éta gitaris katut guru gitar anu lahir di Westbury, New York,Amerika Sarikat tanggal 15 Juli 1956[1][2][3]. Joe geus mulai maén gitar ti umur 14 taun kénéh, Joe diajar ka gitaris Billy Bauer jeung pianis Lennie Tristano, duanana nya éta musisi jazz kasohor[3][1]. Taun 1978, Joe pindah ka Berkeley, Kalifornia, tuluy jadi méntor gitar[1][3]. Sababarah muridna nya éta gitaris-gitaris anu kawilang suksés ayeuna, diantarana Steve Vai, David Bryson ti grup musik Counting Crows, Kirk Hemmett ti grup musik Metallica, Kevin Cordogan ti grup musik Third Eye Blind, Larry Lalonde ti grup musik primus jeung Charlie Hunter[2][3][1]. Salaki ti Rubina Satriani miboga ciri has, nya éta sok maké kaca panon jeung osok maké gitar mérek Ibanez[2].
Joe Satriani ngarilis album pertamana taun 1986 kalayan judul album Not of This Earth, diteruskeun ku album Surfing With The Alien taun1987[1]. Disusul ku lbum Dreaming #11 dirilis taun 1988,Flying in a Blue Dream (1989), The Extremist (1992), Time Machine (1993), Joe Satriani (1995), G3: Live in Concert (1997), Crystal Planet (1998), jeung album lianna[1]. Nepi ka ayeuna Joe geus ngarilis total leuwih ti 10 album, nu panganyarna nya éta Black Swams and Wormhole Wizards taun 2010 kamari[3].


text:
Politeknik Negeri Bandung
Politeknik Negeri Bandung atawa disingget (POLBAN) nyaeta salah sahiji paguron luhur negeri nu aya di Bandung. Lokasi kampusna aya di daerah Gegerkalong Hilir, Ciwaruga, kabupaten Bandung.
Daptar eusi
Sajarah[édit | sunting sumber]
Awalna muka program didik diploma tilu dina bidang teknik berdasarkeun SK Direktur Jendral Pendidikan Tinggi No. 03/DJ/Kep/1979 tanggal 27 Januari 1979, nami awalna Politeknik ITB kusabab masih dina naungan Institut Teknologi Bandung (ITB). Awalna mung aya 4 program studi ti 3 jurusan nyaeta Program studi Teknik Sipil (Jurusan Teknik Sipil); Program studi Teknik Mesin (Jurusan Teknik Mesin); Program studi Teknik Elektronika dan Teknik Listrik (Jurusan Teknik Elektro)[1].
Dina taun akademi 1982/1983, politeknik ITB narima mahasiswa anyar kanggo kali kahiji, dimana ngadegkeunna diresmikeun ku Direktur Jendral Pendidikan Luhur bareng jeng Politeknik USU Medan, Politeknik UNSRI Palembang, Politeknik UI Jakarta, Politeknik UNDIP Semarang, jeng Politeknik UNIBRAW Malang dina mangsa wisuda kahiji Politeknik ITB dina kaping 4 Oktober 1985.
Taun 1986 dibuka program pendidikan diploma dina bidang Tata Niaga handapeun Jurusan Tata Niaga nyaetau Program studi Akuntansi, Program Studi Keuangan & Perbankan, dan Program Studi Kesekretariatan & Administrasi Perkantoran. Dina taun eta oge, teras dibuka program studi teknik telekomunikasi dina naungan jurusan Teknik Elektro.
Taun akademik 1987/1988 bagian Pendidikan Ahli Teknik Komputer nu sateuacanna aya di lingkungan ITB dialihkeun ka POLITEKNIK ITB teras robih nami janten jurusan Teknik Komputer. Di taun eta oge POLITEKNIK ITB muka jurusan anyar, nayeta Jurusan Teknik Kimia. Teras dibuka oge dua program studi anyar handapeun jurusan Teknik Mesin jnyaeta program studi Teknik Refrigerasi dan Tata Udara, sareng program studi Teknik Energi.
Dumasar kana Surat Keputusan Menteri Pendidikan dan Kebudayaan No. 0313/O/1991 soal Penataan Politeknik dina lingkungan Universitas jeung Institut Negeri, Politeknik Bandung aya dihandapeun Politeknik ITB, ngayakeun pendidikan program diploma 7 Jurusan nyaeta Jurusan Teknik Sipil, Teknik Mesin, Teknik Elektro, Teknik Komputer, Teknik Kimia, Akuntansi, jeung Administrasi Niaga.
Dina taun 1997 POLITEKNIK ITB kenging status institusi mandiri, misah ti ITB janten Politeknik Negeri Bandung (POLBAN) dumasar Surat Keputusan Menteri Pendidikan dan Kebudayaan No. 085/O/1997.
Sampei taun akademik 2009/2010 Polban tos ngayakeun pendidikan diploma di 18 Program Studi (rekayasa dan tata niaga) jeng pendidikan Sarjana Sains Terapan (D4) di 11 program studi.
Jurusan[édit | sunting sumber]
Jurusan jurusan sareng program studi kuliah nu aya di Polban, nyaeta[2] :
Kelompok rekayasa[édit | sunting sumber]
- Teknik elektro
- Teknik elektronika D3
- Teknik elektronika D4
- Teknik listrik D3
- Teknik telekomunikasi D3
- Teknik kimia
- Teknik kimia D3
- Teknik komputer
- Teknik informatika D3
- Teknik konversi energi
- Teknik konversi energi D3
- Teknik pembangkit tenaga listrik D4
- Teknik mesin
- Teknik mesin D3
- Teknik mesin D4
- Teknik penerbangan D3
- Teknik refrigerasi dan tata udara
- Teknik refrigerasi dan tata udara D3
- Teknik sipil
- Teknik konstruksi gedung D3
- Teknik konstruksi sipil D3
- Teknik perancangan jalan dan jembatan D4
- Teknik perawatan dan perbaikan gedung D4
Kelompok tata niaga[édit | sunting sumber]
- Administrasi niaga
- Administrasi bisnis D3
- Manajemen aset D4
- Manajemen pemasaran D3
- Usaha perjalanan wisata D3
- Akuntansi
- Akuntansi D3
- Keuangan dan perbankan D3
- Keuangan syariah D4
- Bahasa Inggris
- Bahasa Inggris D3
Fasilitas kampus[édit | sunting sumber]
Fasilitas kampus nu aya di Polban :
- Asrama
- ATM (BNI, BTN)
- Aula (Pendopo)
- Bengkel (workshop)
- Gedung kuliah
- Kantin
- Laboratorium
- Lapangan olah raga (Basket, Futsal, Sepakbola, Tenis, Voli)
- Mesjid kampus
- Perpustakaan


text:
Inget harita basa jaman olol lého, jaman tikotok dilebuan téa. Mun geus waktuna balik sakola, kuring mah sok tara loba kamamana, unggal-unggal gé sok langsung balik ka imah. Sakapeung mah balik ti sakola téh sok bari ngagugusur bal, pédah wéh kuring mah unggal isuk saacan asup kelas téh sok mengbal heula jeung barudak di lapang sakola anu sakurilingna pinuh ku tangkal bougenvile. Kabayang deui imah kuring nu baheula, sekat kamar gé lain ku témbok, tapi make harbot. Kamar cai téh baheula mah aya di hareup deukeut buruan, hareupeun kamar cai aya lahan saeutik biasa sok dipaké tempat nyeuseuh ku Indung kuring. Tempat nu baheula sok dipaké nyeuseuh téh ayeuna mah geus jadi ruang tamu, nyaan nineung mun nginget-nginget baheula mah. Di tempat nyeuseuh éta téh baheula mah aya bak cai leutik, mun teu salah ukurana 60 ka 90cm. Gigireun bak aya kompa cai, témpat nyeuseuh éta gé baheula mah teu dituruban, teu maké kenténg teu make asbés. Jadi mun hujan téh sok rada cérét ka hareupeun kamar. Da hareupeun kamar téh aya jajalaneun leutik, baheula sok dipaké ngariung, saur jeung kulawarga palebah sasih shaum. Mun geus balik sakola, nepi imah gé sok tara loba nyarita, kuring sok langsung nyoro ka dapur nyiar sangu, ari geus wareg mah sok der ulin deui kaluar jeung barudak.
Lamun keur peré sakola, biasana barudak sok ulin ka kebon hareupeun SMA 15. Ayeuna mah kebon éta téh geus jadi tempat parkir mobil, kebon na gé kari saeutik, boa-boa sabaraha taun kahareup mah éta kebon téh bakal leungit. Baheula di kebon éta téh barudak sok ngala orong-orong, silih gabrug mun nempo aya orong-orong ngaliwat hareupeun panon téh. Mun geus meunang, orong-orongna sok diasupkeun kana palastik, nepi ka imah mah biasana éta orong-orong téh sok di ojaykeun bari sarurak. Balikna sok nyimpang heula ka teun Atang Hileud anu ternak hileud hongkong jang parab manuk téa, ditukang imahna aya kandang domba, nepi ka ayeuna gé domba na aya kénéh. Nyaan inget pisan ka domba Atang Hileud (kapeung mah barudak sok nyebutna téh Atang Bakro, teuing pédah naon?) ngaran domba na téh Si Semar, domba na jangkung badag, tandukna gé hadé, ceuk béja mah domba éta téh baheula mah mun diadukeun sok meunangan waé, matak heueuh wéh meureun pédah éta Atang Hileud katempo nyaah ka Si Semar téh.
Biasana barudak mah tara unggal poé ngala orong-orong téh, mun kamarina geus ngala orong-orong sok hayoh ngalabring ngala keuyeup di susukan hareupeun lapang tenis. Mun teu ngala keuyeup mah sok ngala tiwu atawa ngala kersen deukeut béngkél patung Nyoman Nuarta, tuluy balikna sok ralumpatan ka Curug Aléh. Ayeuna mah Curug Aléh téh caina rada kotor teu kawas baheula, tina saminggu téh barudak mah pasti ulin kadinya, ngadon garuyang nyo’o cai bari hareureuy. Kolot mah sok ngaromong yén Curug Aleh téh pinuh ku jurig, teuing ukur carita teuing heueuh bener. Da cenah mah didinya téh aya Keraton Goib nu teu bisa ditempo ku jelema biasa, tapi da euy saumur-umur kuring ulin di Curug Aléh jeung barudak mah tara manggih nu anéh-anéh, paling gé manggihan oray cai anu kungsi macok leungeun Si Gerhan basa keur moyan dina batu. Wallahu A’lam. Hanjakal pisan ayeuna mah rék asup ka Curug Aléh téh hésé, da jalan tihareup deukeut lapang tenis nu ayeuna geus jadi TK/SD Al-Azhar geus dibangun imah, jadi geus euweuh jalan asup ka Curug Aléh. Paling gé mun rék ka Curug Aléh téh kudu ngaliwat ka bengkél patungna Nyoman Nuarta, jeung kudu ménta ijin heula.
Nyaan resep euy ulin jaman baheula mah, komo di Sarijadi, da ceuk kolot gé kuring mah ti barang borojol kénéh gé geus cicing di Sarijadi. Matak teuing kunaon kuring mah betah jeung resep pisan hirup di Sarijadi téh, mun bisa mah nepi ka maot gé kuring mah hayang cicing di Sarijadi. Ukur hiji kalakuan barudak baheula nu moal nepi ka poho mah, “teu kaop manggih tangkal bungbuahan sok tara loba nyarita, rék tangkal buah naon waé gé pasti ditérékélan ku barudak mah, bari jeung kapeung sok tara bébéja heula kanu boga tangkalna!”
Matak kaulinan budak baheula jeung kiwari mah asa jauh pisan bédana. Ucing sumput, maén kaléci, maén langlayangan, moro keuyeup, moro orong-orong, moro hap-hap, nérékélan tangkal buah, ngojay di walungan, jeung nu sajabana. Ari kaulinan barudak ayeuna naon? Maén PS? Game Online? Dipikir-pikir barudak ayeuna mah kabisana téh ukur méakeun duit kolot. Pan apal meureun loba kaulinan baheula nu teu éléh ramé jeung resepna mun kudu dibandingkeun jeung kaulinan jaman kiwari téh. Jaba kaulinan baheula mah teu kudu maké duit. Enya ogé jaman geus béda, tapi kaulinan jeung kabudayaan sorangan mah ulah diantep, ulah nepi ka dipohokeun. Ulah nepi ka hiji waktu kaulinan baheula téh ukur jadi dongéng hungkul!
Kuring Yakin, Yén Urang Sunda Moal Paéh Ku Jaman.
Hurip Sunda! Hirup Sunda!


text:
Candi Pawon
Candi Pawon nyaéta hiji candi nu aya di antara Candi Borobudur jeung Candi Mendut, kurang leuwih 1750 méter ti Candi Borobudur sarta 1150 méter ti Candi Mendut. Candi ieu mulai dipugar taun 1903.
Tacan aya bisa mastikeun kunaon ngaranna Pawon. J.G. de Casparis ngira-ngira yén Pawon éta asalna tina basa Jawa Awu (lebu) jeung awalan pa sarta ahiran an nu hartina tempat awu (tempat lebu). Ku sabab éta, arkéolog ieu nganggap yén candi ieu baheulana dipaké pikeun meuleum mayit jadi lebu. Lamun ditempo tina tempatna, candi ieu aya di désa Brojonalan nu lamun dina basa Sangsakerta mah vajra hartina pakarang sarta anala hartina seuneu.
Dina jero candi henteu kapanggih ayana arca. Nu bisa dititénan tina ieu candi nyaéta ukirannana. Dina témbok luar aya réliéf tangkal Kalpataru nu diapit pundi-pundi jeung kinara-kinari (mahluk kayangan, sirahna manusa awakna manuk).


text:
Kacaritakeun, Gunung Gedé anu aya di Sumedang ngaluarkeun sora pohara pikakeueungeunana. Sorana ngaguruh. Tina puncakna kaluar haseup campur lebu anu hurung. Ieu gunung kawas-kawas arék bitu. Rahayat Kabupatén Sumedang harita, pohara rareuwaseunana. Kumaha balukarna lamun éta Gunung Gedé bener-bener bitu?
Teu kacatur saha anu jeneng bupati harita. Ngan éta bupati téh pohara towéksana ka rahayat, wedi asih sarta bijaksana. Atuh sanajan can kalaporan gé anjeunna parantos uningaeun, kumaha tagiwurna rahayat. Anjeunna teras ngémutan sangkan bisa nyalametkeun rahayatna.
Ku pangjurung kanyaah ka rahayat téa, anjeunna teras nyepi di hiji kamar, seja mujasmédi neda pituduh ti paradéwa. Susuganan ku jalan kitu, anjeunna tiasa mangadep ka Yang Tunggal, dipasihan pituduh pikeun nyalametkeun rahayatna.
Ku cengeng-cengengna nu mangadep, alhamdulillah, maksad Kangjeng Bupati tinekanan. Dina hiji wengi, Kangjeng Bupati ngimpén kasumpingan hiji aki-aki. Éta aki-aki anu nganggo anggoan sing sarwa bodas téh, pok sasauran anca pisan, “Putu Éyang anu kasép, Éyang geus terang kumaha kabingung hidep. Éyang hayang mantuan sangkan rahayat hidep bisa leupas tina kahariwangna. Éta gunung kudu ditumbal ku keris pusaka kagungan putra dalem anu dijieun tina emas. Poma hidep ulah deuk ngorétkeun. Tah, sakitu baé ti Éyang.”
Sabada sasauran kitu, éta aki-aki téh les baé leungit tina impénan Kangjeng Bupati. Satampina éta ilapat, énggal baé Kangjeng Bupati kaluar ti kamar sarta teras nyandak keris pusaka.
Énggal anjeunna angkat ngajugjug ka puncak Gunung Gedé. Rurusuhan da sieun bitu mantén. Najan rahayat anu keur bingung, nyaksian Kangjeng Bupati angkat ka puncak gunung mah, teu tégaeun ngantep. Bring baé naluturkeun.
Sadugina ka puncak Gunung Gedé, Kangjeng Bupati teu talangké, ngan lung baé éta keris téh dialungkeun kana kawahna. Rahayat anu tadi naluturkeun téh ngan bati colohok, da éta keris téh éstu kageugeut pisan Kangjeng Bupati. Barang éta keris geus dikana-kawahkeun, jep saharita sora anu ngaguruh pikakeueungeun téh jempé. Lini anu geus lila karasa, harita mah teu karasa naon-naon. Sabada leungit kagétna, timbul kabungah rahayat téh. Ger baé surak bakat ku atoh, sarta tuluy sumujud ka Kangjeng Bupati tanda nganuhunkeun. Sakabéh rahayat ngaikrarkeun seja satia-satuhu ka anu ngaheuyeuk dayeuh.
Éta maksud kasatiaan rahayat téh ku Kangjeng Bupati ditampi kalayan dareuda, bakat ku bingah. Bingah manahna lantaran bisa nyingkahkeun balai, bingah lantaran bisa nyalametkeun rahayatna.
Tah, nya ti harita pisan éta gunung katelah Gunung Tampa Emas, anu saterusna robah jadi Gunung Tampomas. Ayeuna mah teu pikasieuneun, malah mun pareng poé peré mah sok rajeun dijarugjugan nepi ka puncakna.
Kamis, 24 Juli 2008
SASAKALA GUNUNG TAMPOMAS
Kacaritakeun, Gunung Gedé anu aya di Sumedang ngaluarkeun sora pohara pikakeueungeunana. Sorana ngaguruh. Tina puncakna kaluar haseup campur lebu anu hurung. Ieu gunung kawas-kawas arék bitu. Rahayat Kabupatén Sumedang harita, pohara rareuwaseunana. Kumaha balukarna lamun éta Gunung Gedé bener-bener bitu?
Posted by Budi Rahayu Tamsyah at 20.33
Labels: Dongeng Sasakala


text:
Sanjaya (wayang)
Dina wiracarita Mahabarata, Sanjaya (Sansakerta: संजय, Sañjaya) nyaéta anakna Gavalgana. Dina struktur pamaréntahan Astinapura, Sanjaya nyaéta saurang panaséhat, sakaligus kusir pribadi Raja Dréstarata. Sanjaya sanggup nempo hiji kajadian ti jarak nu kacida jauhna. Kaahlian kasebut dipaké ku manéhna pikeun ngalaporkeun kajadian-kajadian nu lumangsung dina perang rongkah di tegal Kurusétra sacara langsung ka Dréstarata.
Harti ngaran[édit | sunting sumber]
Dina basa Sansakerta, ngaran Sanjaya sacara harfiah ngabogaan harti "Sang pinunjul" atawa "Jelema anu jaya".


text:
Sumpah Na Ge Da Teu Nyaho Mp3 Download
Cleopatra Stratan - Sumpahna Ge Da Aing Mah Da Teu Nyaho
Sumpahna Ge Da Aing Mah Da Teu Nyaho aka: Zunea-zunea HD
Sumpahna Ge Da Aing Mah Da Teu Nyaho plesetan Cleopatra Stratan...
Dugem Sunda RMX - sumpah nage da teu nyaho officall music video...
SUMPAH NA GE DA AING MAH DA TEU NYAHO (cleopatra sunda)
SUMPAH NA GEH DA TEU NYAHO.mp4
Sumpah nage Da Tenyaho (versi sunda)
Sejumlah Menteri Tidak Hafal Bunyi Sumpah Pemuda
goyang teu nyaho ala rina nose
sumpahna ge da teu nyaho klip asli video lucu
Aing mah teu nyaho. Silaturahmi Band
Persi urang sunda asli - sumpahna ge da aing mah da teu nyaho...
PUTRIKU
Goyang Aing Mah Teu Nyaho by Rina Nosse RCTI 05022014
BUKA BUKAAN 7 Jan 2014 - Arti Lagu Aing Teu Nyaho Menurut Rina...
aing ge teu nyaho.3gp
FUNNY Dragon Nest ~ Sumpahna ge aing mah teu nyaho a.k.a Zunea...
Cleopatra Sunda Ver.da aing mah teu nyaho MV cover by TI-2011...
sumpahna ge aing mah teu nyaho
Baby Band - Uing mah Teu nyaho versi dangdut koplo.
Paging | Next Page


text:
Martinik
Martinik (Basa Prancis: Martinique; palapalan basa Perancis: [maʁtinik]) nyaéta hiji pulo di Laut Karibia beulah wétan, kalawan aréa darat 1,128 km2 (436 sq mi). Saperti Guadeloupe, Martinik mangrupa wewengkon peuntas laut Perancis, ngawengku 1 departemén peuntas laut. Ka kalér-kulonna aya Dominika, ka kidulna aya St Lucia, jeung ka tenggarana aya Barbados. Kawas departemén peuntas laut lianna, Maritnik mangrupa salasahiji ti 27 régiona Perancis (salaku hiji région peuntas laut) jeung hiji bagian integral ti Républik.
Salaku bagian ti Perancis, Martinik mangrupa bagian ti Uni Éropa, jeung mata uangna nyaéta Euro. Basa resmina nyaéta Basa Perancis, sanajan loba padumuk nu maké Kréol Antillen (Créole Martiniquais).
Tempo ogé[édit | sunting sumber]
- Démo umum Karibia Perancis 2009
- Laut Karibia
- Antillen Leutik
- Departemén jeung téritori peuntas laut Perancis
Rujukan[édit | sunting sumber]
Tumbu kaluar[édit | sunting sumber]
- Pamaréntah
- Informasi umum
- Martinik di Open Directory Project
- Atlas Martinique Wikimedia, ngandung peta ngeunaan Martinique.
- Pelesir
- Otoritas Wisata Martinik - Loka resmi
-
Tingali ogé Martinik di Wikivoyage
Guadelup · Martinik · St. Barthélemy · St. Martin
Aruba · Bonére · Kuraso · Saba · Sint Eustatius · Sint Maarten
Amérika Sarikat · Antigua jeung Barbuda · Bahama · Barbados · Bélis · Dominika · Dominika, Rép. · Él Salvador · Grénada · Guatémala · Haiti · Honduras · Jamaika · Kanada · Kosta Rika · Kuba · Méksiko · Nikaragua · Perancis (Guadelup · Martinik) · Panama · St. Kitts jeung Névis · Saint Lusia · St. Vincent jeung Grénadin · Trinidad jeung Tobago · Walanda (Bonére · Saba · Sint Eustatius)
Aruba · Kuraso · Sint Maarten
Citakan:Regions of France Citakan:Departments of France
Koordinat: 14°40′N 61°00′W / 14.667°N 61.000°WCitakan:Expeditionary Raids of the CSS Alabama


text:
Cerita rakyat sangkuriang dalam bahasa Sunda dan Indonesia banyak dicari oleh pengguna internet. Mengapa kisah Sangkuriang dalam bahasa Sunda ini banyak dicari? Seperti yang kita ketahui, kisah Sangkuriang ini asalnya memang dari daerah Sunda dan kisahnya banyak diterjemahkan ke dalam bahasa Indonesia.
Cerita Sangkuriang dalam bahasa Indonesia lebih banyak disukai karena tak semua orang Indonesia dapat berbicara atau memahami bahasa Sunda. Pada kesempatan kali ini saya akan membahas sedikit tentang kisah Sangkuriang yang berasal dari tanah Sunda ini ke dalam bahasa Indonesia secara singkat. Perlu diketahui, kisah Sangkuriang ini adalah sebuah legenda terjadinya gunung Tangkuban Perahu yang berlokasi di provinsi Jawa Barat.
Jalan Cerita Sangkuriang versi Sunda
Carita rahayat Sangkuriang dina basa Sunda atawa vérsi Indonésia ieu sarua, nyaéta berawal ti saurang wanoja geulis ngaranna Dayang Sumbi anu nikah kalawan sabuntut anjing anu mangrupa titisan déwa ngaranna Tumang. Buah pernikahan Dayang Sumbi jeung Tumang ieu téh lahirna saurang anak lalaki ngaranna Sangkuriang.
Anak kasebut tumuwuh tanpa nyaho yén ayah kandungnya nyaéta Tumang. Dina hiji poé, Sangkuriang moro rusa babarengan anjingna, Tumang. Sangkuriang geus jangji mikeun haté rusa pikeun indungna. Hanjakalna, Sangkuriang kurang boga untung sarta rusa ogé leupas ti buruannya. Pikeun melampiaskan kekesalannya kalawan maéhan Tumang sarta saterusna mikeun haté Tumang dina indungna.
Sanggeus éta Dayang Sumbi menyantap haté Tumang anu dibikeun ku Sangkuriang sarta sanggeus réngsé, manéhna ogé nanyakeun Tuman ka anakna. Dayang Sumbi ogé ambek sabot nyaho yén Tumang geus mati sarta haténa dibikeun dina dirina pikeun didahar. Manéhna ogé nakol anakna nepi ka sirahna getihan sarta Sangkuriang ogé lumpat ka leuweung.
Sangkuriang anu lumpat ka leuweung saterusna kapidara sarta kapanggih ku Ki Ageng anu saterusna merawatnya. Sanggeus sadar, Sangkuriang tétéla kaleungitan ingatannya sarta baganti ngaran jadi Jaka sarta berguru ka Ki Ageng anu geus merawatnya.
Dina hiji poé, Sangkuriang ménta idin pikeun ngumbara. Teu ngahaja, Sangkuriang manggihan hiji pondok anu dicicingan ku wanoja geulis anu teu séjén nyaéta Dayang Sumbi. Sangkuriang sarta dayang Sumbi ogé murag asih alatan duanana henteu silih mikawanoh.
Tapi, sanggeus Dayang Sumbi weruh yén Sangkuriang nyaéta anakna, manéhna ogé ngusulkeun sarat ambéh dipangnyieunkeun kapal sarta danau. Sanggeus Sangkuriang ngabéréskeun manéhna, Dayang Sumbi jalir pasini sarta nyieun manéhna ambek. Sangkuriang saterusna nalapung kapal anu dijieunana sarta pamustunganana jadi gunung Tangkuban Parahu.Selanjutnya : Sosok Prabowo dan Reformasi yang Tak Dapat Dipisahkan
Sebelumnya: Cara Mendapatkan Uang Berlimpah
Artikel Menarik Lainnya
Komentar


text:
Statistika démografi
Di antara data-data nu perlu dipimilik ku pamingpin nasional nyaéta statistika démografi populasina. Catetan kalahiran, kapapaténan, kawin, imigrasi jeung émigrasi, sarta sénsus régulér populasina bisa nyadiakeun informasi nu jadi konci dina nyieun kaputusan ngeunaan kawijakan nasional.
Ringkesan data nu mangpaat pisan di antarana piramida populasi, nu nyadiakeun data ngeunaan sebaran kelamin jeung umur populasi dina wanda grafik nu basajan.
Ringkesan séjénna disebut tabel kahirupan. Tina cohort jalma-jalma nu lahir dina taun nu sarua, urang bisa nyusud sarta ngagambarkeun pangalaman hirup ti lahir nepi ka pupusna. For a given cohort, the proportion expected to survive each year (or decade in an abridged life table) is presented in tabular or graphical form.
Nisbah lalaki jeung awéwé dumasar umur nunjukkeun balukar tina béda laju mortalitasna.
Sumber rujukan[édit | sunting sumber]
- Demographic statistics, ti Wikipédia basa Inggris, disalin ping 3 Séptémber 2004.
Tumbu kaluar[édit | sunting sumber]
- Keur conto, tempo laporan statistik dina Malta
- Population pyramid
- Life Table


text:
Bandara Internasional Kuala Lumpur
-
Keur kagunaan séjén, tempo Bandara Internasional Kuala Lumpur (disambiguasi).
Bandara Internasional Kuala Lumpur (Basa Inggris: Kuala Lumpur International Airport/KLIA Basa Malayu: Lapangan Terbang Antarabangsa Kuala Lumpur) nyaéta bandara internasional utama Kuala Lumpur, Malaysia anu perenahna di Sepang, nagara bagian Selangor kalawan kode IATA KUL.
Dibuka dina 1998, pangwangunanana ngadahar waragad 3,5 milyar Dolar kalayan slogan "Bringing the World to Malaysia and Malaysia to the World" ("Mawa dunya ka Malaysia sarta Malaysia ka Dunya").
Bandara ieu mangrupakeun pangkalan pikeun Malaysia Airlines sarta Air Asia.
Daptar eusi
Tempo oge[édit | sunting sumber]
Rujukan[édit | sunting sumber]
Galeri[édit | sunting sumber]
Tumbu luar[édit | sunting sumber]
- Official airport website
- KLIA Low Cost Carrier (LCC) Terminal (by AIR ASIA)
-
Tingali ogé Bandara Internasional Kuala Lumpur di Wikivoyage
Citakan:Multimedia Super Corridor Citakan:Airports in Malaysia


text:
Baso
Baso tina basa cina nya éta angeun dibukuran emi atawa mihun maké daging baruleud sagedé-gedé kaléci[1].
Cara Nyieun Baso[édit | sunting sumber]
-
- Bahan utamana nyieun baso nya éta daging sapi 1 kg, 1/4 kg tipung sagu, 1 sdt baking soda, jeung 3 siki endog katut ditambahan es batu[2].
- Bahan-bahan baso anu dilemeskeun nya éta 4 siki bawang beureum,4 siki bawang bodas, uyah jeung pécin saperluna nepi ka karasa pas, gumantung kana selérana bisa ogé ditambahan lada saperluna[2].
- Cara Nyieun Baso [2]:
1. Campurkeun daging sapi,sagu jeung baking soda, endog sarta bungbu anu geus dilemeskeun, tuluy giling nepi ka lemes, bari ngagiling tambahan ku és batu saeutik-saeutik nepi kal lemes tuluy rawatan.
2. Naheur cai dina panci nepi ka ngagolak, tuluy adonan baso nu tadi dibuleud-buleudkeun sakahayang tuluy asupkeun kana cai anu ngagolak téa, tungguan nepi ka basona ngararambang tuluy tiiskeun.
- Bahan-bahan jang ngabungbuan cai baso nya éta cai saperluna (ci kaldu tulang sapi), 1 sdm ebi (udang garing),1 sdt lada, 2 siki bawang bodas,pécin, uyah saperluna[2].
- Cara nyieu cai baso[2] :
1. kabéh bahan-bahan nu tadi dilemeskeun tuluy tumis maké minyak saeutik nepi ka seungit tuluy tambahan cai atawa kaldu sapi anu geus ngagolak saméméhna pamungkas asupkeun baso[2].
2. sabada éta siapkeun mangkok sarta mie konéng, soun atawa bihun, sawi héjo tuluy asukeun baso jeung caina, tong poho tambahan ku saos,kecap jeung sambel[2]


text:
Vitamin
Vitamin hartina molekul organik nu diperlukeun ku mahluk hirup dina jumlah anu saeutik sangkan bisa séhat. Organisme nu kakurangan vitamin bakal katarajang kasakit nu gejalana spésifik pikeun éta vitamin. Vitamin bisa digolongkeun dumasar kaleyuranana dina cai atawa dina lemak.
Sacara umum, hiji organisme kudu ngala vitamin atawa prékursor métabolikna ti luareun awak, utamana dina dahareun. Conto vitamin nu diturunkeun tina prékursor dina jero awak nyaéta vitamin A, nu bisa dijieun tina béta karotén; niasin tina asam amino triptopan; sarta vitamin D tina poncorong sinar ultrabungur kana kulit.
Istilah vitamin teu ngawengku zat gizi ésénsial lianna samodél mineral, asam lemak ésénsial, atawa asam amino ésénsial, sarta henteu ogé rupa-rupa kadaharan nu dituang dina jumlah anu loba. Kecap vitamine munggaran diwanohkeun ku biokimiawan Polandia, Casimir Funk, taun 1912. Vita dina basa Latin hartina hirup, sedengkeun ahiran -amine pikeun amina; harita mah sakabéh vitamin téh disangka kaasup golongan amina.
Daptar eusi
Sajarah[édit | sunting sumber]
Ajén nuang sababaraha rupa katuangan pikeun ngajaga kaséhatan téh mangrupakeun hal nu ilahar di alam tradisional, saméméh urang mikawanoh istilah vitamin. Urang Mesir Kuna apal yén nu kotokeun bisa ditatambaan ku loba dahar ati, ayeuna kanyahoan alatan kakurangan vitamin A. Taun 1747, dokter bedah Skotlandia James Lind manggihan yén katuangan tina bangsa jeruk bisa nulungan nyegah sariawan, kasakit alatan kalemah ngabentuk kolagén, nu cirina di antarana tatu hésé cageur/garing jeung gusi getihan teu pupuguh. Taun 1753, Lind medalkeun Treatise on the Scurvy, ngan hanjakal loba nu teu sapuk kana papanggihanana. Misalna bae dina ékspédisi Angkatan Laut Karajaan Inggris ka Arktik abad ka-19, sariawan téh bisa dicegah ku kabersékaan dina kapal, olahraga maneuh, sarta ngajaga moral pajurit, teu mikirkeun pentingna katuangan seger. Balukarna, salila ékspédisi pangeusi kapal diganggayong sariawan. Dina dua ékspédisi Robert Falcon Scott ka Antartika awal abad ka-20, téori nu mucunghul ngeunaan nu jadi sabab-musabab sariawan téh nyaéta pangan kaléngan anu geus ruksak.
Vitamin pikeun manusa[édit | sunting sumber]
Pikeun manusa, aya tilu welas vitamin nu kabagi kana dua golongan: opat vitamin nu leyur dina lemak (A, D, E jeung K) jeung salapan vitamin nu leyur dina cai (vitamin C jeung dalapan vitamin B).
^ Kakurangan asam folat (vitamin B9) di wanoja kakandungan patali jeung cacad lahir jeung kangker.
^ Vitamin C kadang dianggap makronutrien batan vitamin.
Zat gizi lianna nu teu kaasup vitamin, di antarana karnitin (aya dina daging, lauk), DMAE (lauk, endog, kacang kadelé, uteuk), asam lipoat (ati), asam folinat (ati), bioptrin (lauk, ati), PPQ jeung koénzim Q (daging, yoghurt, kacang kadelé).
Kurang/leuwih asupan vitamin[édit | sunting sumber]
Hiji organisme bisa tahan sababaraha lilana tanpa protéin, tapi mun lila teuing mah bisa ngabalukarkeun panyakit, rasa nyeri, dugi ka bisa maot. Kapasitas simpenan vitamin dina awak urang rupa-rupa, gumantung jenis vitaminna.
Vitamin nu leyur dina lemak bisa disimpen dina jero awak sarta bisa toksik mun loba teuing nuangna, sedengkeun vitamin nu leyur na cai teu disimpen (iwal vitamin B12 nu disimpen dina ati).
Pseudo-vitamin[édit | sunting sumber]
- Vitamin F tadina nujul ka asam lemak ésénsial nu teu bisa dijieun ku awak, tapi lajeng teu diasupkeun kana golongan vitamin, sabab kaasup asam lemak nu dipikabutuh ku awak dina jumlah nu loba.
Vitamin non-manusa[édit | sunting sumber]
Pangabutuh zat gizi téh gumantung ka organismena. Mamalia sacara umum butuh vitamin nu sarua jeung manusa. Conto nu henteuna mah vitamin C, nu bisa disintésis ku sakabéh mamalia, iwal primata luhur jeung guinea pig.
Baca ogé[édit | sunting sumber]
- Zat gizi
- Kasakit alatan kurang gizi
- Parmakologi
- Karacunan vitamin
Rujukan[édit | sunting sumber]
- Vitamin, Wikipédia édisi basa Inggris (3 Méi 2006).
- Maureen Barlow Pugh et.al. (éd.). 2000. Stedman's Medical Dictionary. Éd. ka-27. Baltimore: Lippincott Williams & Wilkins.
- Donatelle, Rebecca J. 2005. Health: The Basics. Éd. ka-6. San Francisco: Pearson Education, Inc.
- Funk, C. & H. E. Dubin. 1922. The Vitamines. Baltimore: Williams and Wilkins Company.
- The History of Vitamin Discovery. Salinan ping 1 Péb. 2005.
- Bellis, Mary. History of Vitamins. Salinan ping 1 Péb. 2005.
- Challem, Jack. 1997. The Past, Present and Future of Vitamins. Salinan ping 1 Péb. 2005.
- Leonhardt, David. 2004. Vitamin A - The Glow in the Dark Vitamin. Salinan ping 1 Péb. 2005.
- A Brief Update on Ubiquinone (Coenzyme Q10), J. Orthomol. Med. 15 (2):63-68.


text:
Ab urbe condita
- Keur buku nu ngarana sarua, tempo Ab Urbe Condita (buku).
Ab Urbe condita (patali jeung Anno Urbis conditae: AUC atawa a.u.c.) nyaeta basa Laten keur "ti saprak ngadegna Kota (Roma)",[1] sacara tradisional ditetepkeun taun 753 SM. Numutkeun tulisan Livius, ragragna tanggal 21 April taun 753 SM. Istilah ieu dipake ku urang Romawi keur nulis taun.
Tempo oge[édit | sunting sumber]
Catetan jeung rujukan[édit | sunting sumber]
- ↑ Sacara literal ditarjamahkeun minangka "Ti saprak kota diadegkeun".


text:
Urang Jawa
Urang Jawa (Jawa Ngoko: wong Jawa, Krama: tiyang Jawi; Indonesia: suku Jawa) nya éta salasahiji kelompok étnis asli nu ngeusi utamana bagian tengah jeung wétan Pulo Jawa, Indonesia. 85 juta urang, mangrupa urang Jawa nu disebut ogé étnis panglobana di Pulo Jawa ogé di Indonesia. Maranéhna sabagéan badag aya di puseur bagéan timur di pulo ieu. Sanggeus mangabad-abad migrasi kiwari bisa dipanggihan di sabagéan wilayah Indonesia, Semenanjung Malaysia jeung Suriname di Amerika beulah kidul.[1] Dina abad ka-21 urang Jawa geus nyebar di sakuliah dunya. Populasina kurang leuwih 90 yuta.
Daptar eusi
Basa[édit | sunting sumber]
Urang Jawa ngagunakeun basa Jawa dina pacariosan sapopoé. Jawa nya éta kulawarga basa Austronesia. Hal ieu aya patalina, tapi béda ti basa séjénna di Indonesia. Basa ieu leuwih nyoko ka kekecapan Sansekerta di sagala widang komo dina sastra mah. Hal ieu nyababkeun panjangna sajarah jeung pangaruh Hindu Budha di Jawa.[2]
Lolobana urang Jawa di Indonesia bilingual jeung ngagunakeun ogé basa Indonesia, nu mangrupa basa persatuan. Basa Jawa umumna ditulis ngagunakeun aksara Jawa, nu leuwih kawentar ku ngaran Hanacaraka atawa Carakan.[2]
Agama[édit | sunting sumber]
Sacara historis, Jawa nyaluyukeun bentuk sinkretik Hindu, Budha jeung Kejawen sabab maranéhna ngahiji di handap karajaan Hindu/Budha mangabad-abad. Ti mimiti abad ka-15, Islam jeung Kristen datang ka Jawa jeung saeutik-sautik nyumebar. Islam nyumebar kalintang gancang dihandap karajaan Islam nu anyar. Sumebarna Kristen dibawa ku kakawasaan kolonial. Sakabéh agama gampang dicokot ku urang Jawa sabab saluyu jeung ajén inajén tradisional Jawa, nyiptakeun hiji sét anyar kayakinan kaagamaan nu unik keur budaya lokal. Bangsawan Jawa nu nolak ayana Islam, lumpat ka Bali.[3]
Tokoh-tokoh Jawa[édit | sunting sumber]
- RA. Kartini, Pahlawan Nasional.
- Michelle Branch, Penyanyi internasional katurunan Jawa.
- Wage Rudolf Supratman, Pangripta lagu "Indonesia Raya".
- HM. Soeharto, Mantan Presiden Republik Indonesia.
- Soekarno, Proklamator lan mantan Presiden Republik Indonesia.
- Susilo Bambang Yudhoyono, Presiden Republik Indonesia.
- Megawati Soekarno Poetri, Mantan presiden republik indonesia sekaligus presiden wanita nu kapisan di Indonesia
- Abdurrahman Wahid, Mantan Presiden Republik Indonesia.
- Paul Salam Soemohardjo, Ketua Parlemen Suriname jeung Ketua Partai Pertjaja Luhur ing Suriname.
- Khofifah Indar Parawansa, Politikus jeung Mantan Menteri Negara Pemberdayaan Perempuan.
- Ahmad Dahlan, Ulama (Kyai) jeung pendiri organisasi Muhammadiyah.
- Saifullah Yusuf, mantan Menteri Negara Percepatan Pembangunan Daerah Tertinggal.
- Nurcholish Madjid, cendekiawan jeung budayawan.
- Purnomo Yusgiantoro, Menteri Energi jeung Sumberdaya Mineral.
- Wahid Hasjim, pahlawan nasional Indonesia jeung menteri negara kabinet kapisan Indonesia.
- Hasyim Asyari, Pendhiri Nahdatul Ulama.
- Julius Darmaatmadja, Uskup Agung Jakarta jeung Mantan Ketua KWI (Konferensi Waligereja Indonesia)2000-2006.
Catetan[édit | sunting sumber]
- ↑ Shukri, M. A. M. (1986). Muslims of Sri Lanka: avenues to antiquity. Jamiah Naleemia Inst..
- ↑ a b Muljana, Slamet (2005). Runtuhnya kerajaan Hindu-Jawa dan timbulnya negara-negara Islam di Nusantara. Yogyakarta, Indonesia: LKiS. ISBN 979 8451 16 3.
- ↑ Geertz, Clifford (1976). The religion of Java. University of Chicago Press. ISBN 0226285103, 9780226285108.